NACRT ZAKONA O AGENCIJI ZA OSIGURANJE DEPOZITA: JAVNA RASPRAVA DO 14. JANUARA 2015. GODINE\nNACRT ZAKONA O AGENCIJI ZA OSIGURANJE DEPOZITA\nAgencija je pravno lice osnovano zakonom koje samostalno obavlja poverena javna ovlašćenja i poslove utvrđene ovim i drugim zakonom.\nAgencija se upisuje u sudski registar pravnih lica i drugih subjekata. Sedište Agencije je u Beogradu.\nNa prava, obaveze i odgovornosti iz radnog odnosa zaposlenih u Agenciji primenjuje se zakon kojim se uređuju radni odnosi, ako ovim zakonom nije drukčije određeno.\nNa nabavku dobara, usluga i radova za potrebe Agencije primenjuje se akt koji donosi Upravni odbor Agencije.\nAgencija osigurava depozite kod banaka pod uslovima i na način utvrđenim zakonom kojim se uređuje osiguranje depozita i vrši isplatu osiguranih iznosa u skladu stim zakonom.\nAgencija je dužna da poslove u vezi s prenetom imovinom i obavezama iz stava 1. ovog člana obavlja s pažnjom dobrog privrednika i o tome izveštava Narodnu banku Srbije u rokovima i na način utvrđenim rešenjem iz tog stava.\n1) fond sredstava za osiguranje depozita (u daljem tekstu: fond za osiguranje depozita)\n2) fond sredstava za zaštitu investitora (u daljem tekstu: fond za zaštitu investitora)\n3) sredstva koja Agencija koristi za obavljanje poslova iz člana 2. stav 2. ovog zakona;\n4) sredstva koja Agencija koristi za obavljanje poslova iz prelaznih odredbi ovog zakona.\nDirektor Agencije utvrđuje kriterijume za raspoređivanje operativnih troškova Agencije iz stava 1. ovog člana i za razdvajanje ovih troškova od troškova nastalih obavljanjem drugih poslova Agencije, kako bi se obezbedilo da sredstva izdvojena iz fonda za osiguranje depozita u skladu s tim stavom Agencija koristi isključivo za pokrivanje operativnih troškova iz tog stava.\nAgencija sredstva za obavljanje poslova iz člana 2. ovog zakona obezbeđuje iz prihoda koje ostvari svojim poslovanjem, naknada za obavljanje poslova iz člana 2, stav 2. ovog zakona, donacija, budžeta Republike Srbije, zaduživanjem u zemlji i inostranstvu i na drugi način, u skladu sa zakonom.\nUslučaju da sredstva iz člana 7, stav 1, tačka 1) ovog zakona nisu dovoljna za obavljanje poslova Agencije, Vlada je dužna da, na zahtev Agencije, po hitnom postupku donese odluku o obezbeđenju sredstava iz budžeta Republike Srbije ili zaduživanjem u zemlji i inostranstvu na osnovu akta Narodne skupštine.\nNarodna skupština donosi akt o okvirnom iznosu zaduženja iz stava 1. ovog člana na vanrednom zasedanju i to po hitnom postupku.\nUpostupku zaduživanja Republike Srbije za namenu utvrđenu u stavu 1. ovog člana neće se primenjivati odredbe zakona kojim se uređuje javni dug, zakona kojim se uređuju javne nabavke i zakona kojim se uređuje zaključivanje i izvršavanje međunarodnih ugovora.\nO konkretnom zaduženju Republike Srbije za namene utvrđene stavom 1. ovog člana, a do iznosa zaduženja odobrenog u stavu 2. ovog člana, odlučuje Vlada.\nOrgan Agencije može umesto direktora Agencije biti Izvršni odbor Agencije koji čini najmanje dva lica koja moraju ispunjavati uslove za imenovanje direktora propisane ovim zakonom i koja imenuje Upravni odbor na način koji je ovim zakonom propisan za imenovanje direktora. Izvršni odbor ima ovlašćenja i nadležnosti direktora propisane ovim zakonom. O broju članova Izvršnog odbora odlučuje Upravni odbor.\nUpravni odbor ima pet članova, uključujući i predsednika. Članovi Upravnog odbora su:\n1) predstavnik ministarstva nadležnog za poslove finansija, koga imenuje ovo ministarstvo;\n2) predstavnik Narodne banke Srbije, koga imenuje Narodna banka Srbije;\n3) tri nezavisna člana - koje imenuje Vlada, na predlog ministarstva nadležnog za poslove finansija, uz prethodno pribavljenu saglasnost Narodne banke Srbije.\n5) koje nije funkcioner u smislu propisa kojima se uređuje sprečavanje sukoba interesa pri vršenju javnih funkcija, ne obavlja funkciju u političkoj stranci ili sindikalnoj organizaciji, nije član organa upravljanja banke, druge finansijske institucije ili udruženja banaka, društva za reviziju koje vrši reviziju finansijskih izveštaja Agencije, drugog pravnog lica s kojim Agencija sarađuje u obavljanju svojih poslova ili banaka, društava za osiguranje i drugih finansijskih institucija, niti je zaposlen u tim licima, odnosno njihov saradnik.\n1) da nije funkcioner, zaposleni niti saradnik Vlade, Narodne banke Srbije, agencije ili drugog pravnog lica čiji je osnivač Republika Srbija;\n2) da u periodu od godinu dana koji prethodi njegovom imenovanju nije bio član organa upravljanja banke ili udruženja banaka, niti zaposlen u tim pravnim licima, odnosno njihov saradnik.\n1) donosi statut, akt kojim se uređuje postupak nabavki dobara, usluga i radova, akt kojim se uređuje postupak javnog konkursa za imenovanje nezavisnih članova Upravnog odbora i akt kojim se uređuje postupak javnog konkursa za imenovanje direktora Agencije;\n2) donosi odluke o korišćenju sredstava Agencije i daje mišljenje na nacrt izveštaja o testu najmanjih troškova koji je dostavila Narodna banka Srbije, u skladu sa zakonom kojim se uređuju banke, a kojim se predlaže korišćenje sredstava fonda za osiguranje depozita;\n4) donosi propise i opšte akte koji se odnose na osiguranje depozita, u skladu sa zakonom kojim se uređuje osiguranje depozita;\n8) donosi akt o unutrašnjoj organizaciji i sistematizaciji Agencije, imenuje i razrešava direktora Agencije i rukovodioce organizacionih jedinica u Agenciji;\n11) usvaja godišnji račun Agencije;\n16) donosi poslovnik o radu;\n17) obavlja druge poslove utvrđene zakonom, statutom i aktima Agencije. Upravni odbor donosi statut i akte iz tačke 1) stava 1. ovog člana jednoglasno. Upravni odbor donosi ostale odluke većinom glasova ukupnog broja svojih članova, osim ako ovim zakonom ili statutom za donošenje pojedinih odluka nije predviđena kvalifikovana većina.\nUpravni odbor donosi odluke i daje mišljenje iz tačke 2) stava 1. ovog člana i donosi odluke iz člana 9. ovog zakona na način propisan stavom 3. ovog člana uz neophodan uslov da, za takvu odluku i davanje mišljenja, član Upravnog odbora koga imenuje ministarstvo nadležno za poslove finansija glasa za njihovo donošenje.\nČlanovi Upravnog odbora, kao i članovi njihovih porodica ne mogu imati akcije, osnivačke uloge ni dužničke hartije od vrednosti banaka, drugih finansijskih institucija, društava za reviziju ili drugih pravnih lica s kojima Agencija sarađuje u obavljanju poslova iz svoje nadležnosti, niti biti u bilo kakvim obligaciono-pravnim odnosima sa Agencijom osim onih koji proizilaze iz članstva u Upravnom odboru, o čemu podnose pisanu izjavu Vladi - najkasnije narednog dana od dana njihovog imenovanja, kao i svake naredne godine za vreme trajanja mandata, najkasnije 31. januara tekuće godine.\nČlanovima porodice, u smislu stava 1. ovog člana, smatraju se supružnici, deca i ostali potomci, roditelji i ostali preci, pobočni srodnici do trećeg stepena srodstva, usvojenici, usvojilac, kao i lica koja nemaju potpunu poslovnu sposobnost te su stavljena pod starateljstvo članova Upravnog odbora.\nČlanu Upravnog odbora funkcija prestaje istekom mandata, a pre isteka mandata podnošenjem ostavke, ili razrešenjem.\nČlan Upravnog odbora podnosi ostavku Vladi i dužan je da o podnetoj ostavci bez odlaganja obavesti Upravni odbor.\nNezavisnog člana Upravnog odbora razrešava Vlada, na predlog ministarstva nadležnog za poslove finansija, odnosno Narodne banke Srbije i nakon pribavljenog mišljenja druge pomenute institucije koja nije podnela predlog, i to:\n1) ako je optužen, odnosno pravnosnažno osuđen za krivično delo protiv privrede, prava na osnovu rada, imovine, državnih organa, pravosuđa, javnog reda i pravnog saobraćaja i službene dužnosti ili je pravosnažno osuđen na bezuslovnu kaznu zatvora;\n2) ako se utvrdi da je, zbog nestručnog, nesavesnog i nedoličnog obavljanja funkcije, ozbiljnijih propusta u donošenju i izvršavanju odluka, kao i u organizovanju poslova Agencije, došlo do znatnog odstupanja od ostvarenja osnovnog cilja Agencije iz čl. 1. i 2. ovog zakona;\n3) ako se na osnovu nalaza i mišljenja nadležne zdravstvene ustanove utvrdi da je zbog zdravstvenog stanja trajno izgubio radnu sposobnost za vršenje te funkcije ili je privremeno nesposoban za vršenje funkcije u trajanju dužem od šest meseci;\n4) ako nije dostavio ili je dostavio lažnu izjavu o podacima iz člana 15. ovog zakona;\n5) ako se utvrdi da ne ispunjava uslove za imenovanje iz člana 12. ovog zakona. Ministarstvo nadležno za poslove finansija razrešava člana Upravnog odbora imenovanog na predlog tog ministarstva, a Narodna banka Srbije člana Upravnog odbora koga je ona imenovala ─ kada se utvrdi da postoje osnovi za razrešenje iz stava 1. ovog člana, odnosno drugi opravdani razlozi za razrešenje iz ovog člana.\nSmatra se da postoje opravdani razlozi za razrešenje člana Upravnog odbora iz stava 2. ukoliko su ispunjeni uslovi za razrešenje nezavisnih članova Upravnog odbora iz stava 1. ovog člana, izuzev stava 2. člana 12. ovog zakona.\nZa direktora može biti imenovano lice koje ispunjava uslove iz člana 12. ovog zakona i ima najmanje sedam godina iskustva na rukovodećim pozicijama u državnim organima, institucijama kojima su poverena javna ovlašćenja ili finansijskim institucijama.\nDirektor podnosi pisanu izjavu o podacima iz člana 15. ovog zakona najkasnije 15 radnih dana od dana imenovanja, kao i svake naredne godine za vreme trajanja mandata, najkasnije 31. januara tekuće godine.\nDirektoru prestaje dužnost iz razloga propisanih u članu 16, stav 1. ovog zakona.\nAgencija, zaposleni u Agenciji, članovi Upravnog odbora Agencije, kao i lica koja po nalogu Agencije vrše dužnosti utvrđene zakonom, ne odgovaraju za štetu koja nastane vršenjem tih dužnosti, osim ako se dokaže da je šteta prouzrokovana namerno ili krajnjom nepažnjom.\nLica iz stava 1. ovog člana ne mogu odgovarati za štetu iz tog stava ni nakon prestanka radnog odnosa u Agenciji, odnosno prestanka vršenja dužnosti.\nAgencija najmanje jednom godišnje podnosi izveštaj o svom radu Narodnoj skupštini Republike Srbije, preko Vlade i Narodnoj banci Srbije.\nRevizija godišnjih finansijskih izveštaja Agencije vrši se na način utvrđen zakonom kojim se uređuje revizija finansijskih izveštaja.\nReviziju godišnjih finansijskih izveštaja Agencije može vršiti društvo za reviziju sa liste spoljnih revizora koji mogu vršiti reviziju finansijskih izveštaja banke, a koju objavljuje Narodna banka Srbije.\nAgencija ima organizacionu jedinicu koja obavlja poslove interne revizije, u skladu sa statutom i opštim aktima Agencije.\nIzbor rukovodioca Interne revizije vrši Upravni odbor, na osnovu sprovedenog javnog konkursa i ovaj rukovodilac za svoj rad odgovara Upravnom odboru.\nPodaci koje se odnose na poslovanje, finansijsko stanje i restrukturiranje banaka, te finansijsko stanje društava za osiguranje i davalaca lizinga, kao i dokumenti koji sadrže takve podatke, a koje članovi Upravnog odbora i zaposleni u Agenciji na bilo koji način saznaju u obavljanju svojih poslova, odnosno funkcija - određuju se i štite se kao tajni podaci sa oznakom stepena tajnosti "STROGO POVERLJIVO", "POVERLJIVO" ili "INTERNO", u skladu sa zakonom kojim se uređuje tajnost podataka.\nObjavljivanje podataka iz stava 1. ovog člana izraženih u zbirnom obliku tako da se na osnovu njih ne može utvrditi identitet pojedinačnih banaka, odnosno fizičkih i pravnih lica − ne smatra se povredom obaveze čuvanja tajnosti podataka.\nAgencija može s telima iz stava 1. ovog člana razmenjivati podatke pribavljene u obavljanju njenih poslova utvrđenih ovim i drugim zakonom ─ ako je obaveza čuvanja tajnih podataka koja važi za ta tela jednaka ili stroža od obaveze iz člana 25. ovog zakona.\nAgencija će poslove koje obavlja u skladu sa Zakonom o Agenciji za osiguranje depozita ("Službeni glasnik Republike Srbije", br. 61/05, 116/08 i 91/10 - u daljem tekstu: Zakon) nastaviti da obavlja do njihovog preuzimanja od ministarstva nadležnog za poslove finansija, odnosno drugog nadležnog organa, u skladu sa zakonom.\nAgencija nastavlja sa realizacijom postupaka prodaje akcija banaka, čiji je akcionar Republika Srbija, započetih do dana stupanja na snagu ovog zakona, u skladu sa zakonom i instrukcijama ministarstva nadležnog za poslove finansija. Poslove iz ovog stava Agencija obavlja uz naknadu u iznosu od 0,1% postignute prodajne cene akcija, o čemu odluku donosi Vlada.\nPostupke naplate potraživanja u ime i za račun Republike Srbije, uključujući i Autonomnu pokrajinu Vojvodinu, započete do stupanja na snagu ovog zakona, Agencija nastavlja da sprovodi u skladu sa Zakonom. Poslove iz ovog stava Agencija obavlja uz naknadu u visini od 3% od naplaćenog iznosa.\nČlanovi Upravnog odbora biće imenovani u skladu sa ovim zakonom u roku od najdalje 90 dana od dana stupanja na snagu ovog zakona.\nPri prvom imenovanju članova Upravnog odbora u skladu sa ovim zakonom, članovi koje imenuju ministarstvo nadležno za poslove finansija i Narodna banka Srbije imenuju se na četiri godine, dva nezavisna člana koje imenuje Vlada na tri, a jedan na dve godine.\nMinistarstvo nadležno za poslove finansija će, bez odlaganja a nakon stupanja na snagu ovog zakona i u potpunosti u skladu sa odredbama člana 18. ovog zakona, sprovesti postupak izbora i predlaganja Upravnom odboru Agencije kandidata za direktora, a Upravni odbor je dužan da, u roku od najdalje od 30 dana od isteka roka iz stava 1. ovog člana, imenuje direktora.\nČlanovi Upravnog odbora imenovani u skladu sa Zakonom obavljaće poslove Upravnog odbora do imenovanja lica iz stava 1. ovog člana.\nVršilac dužnosti direktora Agencije, imenovan u skladu i pod uslovima Zakona, nastavlja da obavlja poslove vršioca dužnosti direktora Agencije do imenovanja lica iz stava 4. ovog člana.\nAgencija je dužna da, u skladu sa odredbama ovog zakona, donese statut u roku od, najdalje, 30 dana od isteka roka iz stava 1. člana 28. ovog zakona.\nDanom stupanja na snagu ovog zakona prestaje da važi Zakon o Agenciji za osiguranje depozita ("Službeni glasnik Republike Srbije", br. 61/05, 116/08 i 91/10).\nUstavni osnov za donošenje ovog zakona sadržan je u odredbi člana 97. tač. 6. i 16. Ustava Republike Srbije, kojim je propisano da Republika Srbija uređuje i obezbeđuje, između ostalog, jedinstveno tržište; pravni položaj privrednih subjekata; sistem obavljanja pojedinih privrednih i drugih delatnosti; robne rezerve; monetarni, bankarski, devizni i carinski sistem; ekonomske odnose sa inostranstvom; sistem krditnih odnosa sa inostranstvom; poreski sistem, kao i organizaciju, nadležnost i rad republičkih organa.\nAgencija za osiguranje depozita (u daljem tekstu: Agencija), prema važećem Zakonu o Agenciji za osiguranje depozita ("Službeni glasnik RS", br. 61/2005, 116/2008, 91/2010), ima status javne agencije. Istim zakonom propisano je da Agencija pored poslova obaveznog osiguranja depozita, obavlja i poslove pružanja finansijske podrške bankama, administratora banke, sprovodi test najmanjih troškova, osnivanja banke za posebne namene, stečajnog ili likvidacionog upravnika u bankama i društvima za osiguranje, upravljanja bankama čiji je akcionar Republika Srbija, organizuje i sprovodi postupak prodaje tih akcija, organizuje i sprovodi postupak prodaje društvenog i državnog kapitala u društvima za osiguranje, sprovodi naplatu potraživanja u ime i za račun Republike Srbije.\nZatim, pomenutim zakonom Agencija može, u skladu sa aktom Vlade, na predlog Narodne banke Srbije (u daljem tekstu: NBS), kod banaka pokriti potencijalne gubitke, preuzeti, kupiti ili na drugi način steći lošu aktivu, upravljati lošom aktivom i prodati tu aktivu, pri čemu za pokriće gubitaka, Republika Srbija može izdavati obveznice.\nPrema važećom zakonskom rešenju, organe upravljanja Agencijom čine upravni odbor i direktor. Upravni odbor Agencije, shodno Zakonu, odgovara za svoj rad Vladi. Članovi Upravnog odbora Agencije su, po funkciji ministar zadužen za poslove\nfinansija, ministar privrede i viceguverner NBS zadužen za kontrolu poslovanja banaka, dok ostale članove, imenuje Vlada i to, dva člana na predlog ministarstva zaduženog za poslove finansija (predsednika i jednog člana), jednog na predlog NBS i jednog na predlog reprezentativnog udruženja banaka.\nPored delokruka nadležnosti Agencije propisanih Zakonom o Agenciji, Zakonom o preuzimanju imovine i obaveze određenih banaka radi očuvanja stabilnosti finansijskog sistema Republike Srbije ("Službeni glasnik RS", broj 102/12) određeno je da Agencija, u postupku prenosa cele ili dela imovine i ukupnih ili dela obaveza na banku za posebne namene ili banku preuzimaoca, banci preuzimaocu može pružiti bespovratnu finansijsku podršku. Istim zakonom istovremeno je predviđena i derogacija Zakona o Agenciji, Zakona o osiguranju depozita ("Službeni glasnik RS", broj 61/05, 116/08 i 91/10) i Zakona o stečaju i likvidaciji banaka i društava za osiguranje ("Službeni glasnik RS", broj 61/05, 116/08 i 91/10).\nIzvor sredstava za preuzimanje su sredstva Agencije, a u slučaju nedostatka novčanih sredstava, odnosno ukoliko se za to ukaže potreba, Republika Srbija iz budžeta nadoknađuje nedostajići iznos sredstva Agencije.\nImajući u vidu navedeno, a nakon analize prednosti i slabosti brojnih nadležnosti koje su dodeljene Agenciji postojećim zakonskim rešenjem, Nacrtom zakona o Agenciji predlaže se smanjenje značajnog broja nadležnosti iste, odnosno predviđeno je da Agencija ostane nadležna za obavezno osiguranje depozita, poslove stečajnog ili likvidacionog upravnika u bankama, društavima za osiguranje i davaocima lizinga. Pored navedenog, predviđeno je da Agenciji budu dodate i srodne nadležnosti, poput upravljanja imovinom prenetom u postupku restrukturiranja banaka u skladu sa predloženim Nacrtom zakona, poslova u smislu obezbeđivanja sredstava za restrukturiranje banaka i organizovanja fonda za zaštitu investitora.\nU skladu sa tim, osnivanje banke za posebne namene i upravljanje bankama čiji je akcionar Republika Srbija, prodaja akcija banaka u vlasništvu Republike Srbije, kao i prodaja društvenog i državnog kapitala u društvima za osiguranje biće preneta u delokrug nadležnosti ministarstva zaduženog za poslove finansija, osim u prelaznom periodu za postupke koje je Agencija već započela. Poslove naplate potraživanja, u ime i za račun Republike Srbije, uključujući i Autonomnu pokrajinu Vojvodinu, Agencija će sprovoditi u prelaznom periodu samo za preuzeta potraživanja do dana stupanja na snagu ovog zakona. Saglasno predloženom Nacrtu zakona, poslovi administratora banke će biti ukinuti.\nNadležnost za restukturiranje banaka, kao i za sprovođenje testa najmanjih troškova preuzeće NBS shodno predloženom Nacrtu zakona o izmenama i dopunama Zakona o bankama. Na taj način će se poslovanje Agencije pojednostaviti i svesti na uobičajene poslove koji se obavljaju u uporednoj praksi, čime će se postići prvi princip efektnog sistema osiguranja depozita propisanog od strane Bazelskog komiteta za superviziju banaka i Međunarodnog udruženja osiguravača depozita, odnosno jasno definisan cilj doprinosa finansijskoj stabilnosti i zaštiti deponenata.\nZa razliku od postojećeg regulatornog rešenja, novopredloženo propisuje da Upravni odbor Agencije ima većinu nezavisnih članova, odnosno tri od ukupno pet članova (koje imenuje Vlada, na predlog ministarstva nadležnog za poslove finansija, uz prethodno pribavljenu saglasnost NBS), a od preostala dva člana jednog će imenovati Ministarstvo finansija, a jednog NBS. Na taj način se postiže ispunjenje petog principa efektnog sistema osiguranja kojim se uređuje upravljanje osiguravačem depozita, odnosno da osiguravač mora biti operativno nezavisan, transparentan, odgovoran i zaštićen od neopravdanog političkog uticaja i uticaja bankarskog sektora.\nNapred izložen sastav Upravnog odbora Agencije proizlazi iz činjenice da sredstva Fonda za osiguranje depozita pripadaju osiguranim deponentima i u skladu sa tim, predviđeno zakonsko rešenje ne propisuje da Agencija ima status javne agencije. Ovakva promena statusa Agencije propisana je kao obaveza Republike Srbije i prema ugovoru kojim je odobrena kreditna linija od strane Evropske banke za obnovu i razvoj (u daljem tekstu: EBRD), radi obezbeđivanja "stand-by" linije za potrebe finansiranja Fonda za osiguranje depozita. Pored toga, predloženi tretman Agencije predstavlja i preporuku tehničke misije Međunarodnog monetarnog fonda.\nPrema Ugovoru o kreditnoj liniji potpisanim sa EBRD, dogovorena je, takođe, izmena organizacione strukture i sistematizacije poslova u Agenciji radi usklađivanja sa najboljom međunarodnom praksom. Na taj način, pretpostavka je da će se obezbediti uslovi za postizanje operativne nezavisnosti i transparentnosti Agencije, a kada bude donet metod za naplaćivanje premije osiguranja na osnovu rizičnosti poslovanja pojedinačne banke, doprineće će se i suzbijanju moralnog hazarda što je jedan od temeljnih principa efektnog sistema osiguranja depozita.\nPredloženo zakonsko rešenje, takođe, značajnu pažnju posvetilo je i pitanju finansiranja Agencije. Naime, dosadašnjim rešenjem, finansiranje najvažnijih aktivnosti Agencije nije bilo precizno regulisano zakonima kojima su Agenciji dodeljene nadležnosti, izuzev naknade za aktivnosti u postupku stečaja ili likvidacije banaka i društava za osiguranje. U slučaju nedostatka sredstava za obavljanje aktivnosti, važeća regulativa predviđa da se Agencija finansira iz budžeta Republike Srbije ili da se za te namene Republika Srbija zaduži saglasno donetoj odluci Vlade. Imajući u vidu činjenicu da Agencija upravlja bankama u vlasništvu Republike Srbije, kao i da istovremeno vodi računa o sredstva koja su namirena iz procesa stečaja i likvidacije banaka i društava za osiguranje i ista deponuje, konstatovana je mogućnost postojanja konflikta interesa. U skladu sa tim, Nacrtom zakona propisano je izdvajanje sredstva iz Fonda za osiguranje depozita u iznosu koji na godišnjem nivou neće prelaziti iznos od 1,7% sredstava prikupljenih u posmatranom periodu po osnovu uplate redovne premije\nosiguranja depozita za pokriće troškova u vezi sa novopredloženim aktivnostima Agencije i na osnovu potrebnih izmena u organizacionoj strukturi i sistematizaciji poslova. Pored pomenute naknade, Nacrtom zakona predviđeno je i da će Agencija, do okončanja prodaje akcija banaka čiji je akcionar Republika Srbija započetih do dana stupanja na snagu ovog zakona, imati pravo na naknadu u iznosu od 0,1% postignute prodajne cene akcija, o čemu odluku donosi Vlada. Agencija, takođe, nastavlja da sprovodi i postupke naplate potraživanja u ime i za račun Republike Srbije, uključujući i Autonomnu pokrajinu Vojvodinu, započete do stupanja na snagu ovog zakonskog rešenja i za to prima naknadu od 3% od naplaćenog iznosa.\nRepublika Srbija, u slučaju nedostajućih sredstava koje Agencija koristi za svoje poslovanje, jemči za sve osigurane depozite, shodno čemu je Vlada dužna da obezbedi sredstva iz budžeta Republike Srbije ili njenim zaduživanjem na osnovu akta Narodne skupštine. U skladu sa tim, a da bi se zaštitila sredstva poreskih obveznika, u slučaju nedostatka novčanih sredstava u Agenciji, predloženim zakonskim rešenjem predviđeno je da prilikom donošenja odluka o korišćenju, upravljanju i raspolaganju sredstavima Agencije, davanju mišljenja na izveštaj o testu najmanjih troškova koji je dostavila NBS, kao i donošenja strategije o upravljanju imovinom prenetom u postupku restrukturiranja banke, član Upravno odbora Agencije imenovan na predlog ministarstva finansija mora obavezno glasati pozitivno za predlog. Razlog ovakvog rešenja, odnosno ispunjenja ovog zahteva proizlazi iz nastojanja da se obezbedi mogućnost sprečavanja donošenja odluka koje bi mogle prouzrokovati nesrazmerno visok rast budžetskih rashoda ili javnog duga u odnosu na iznos osiguranih depozita od strane člana Upravnog odbora Agencije imenovanog na predlog ministarstva zaduženog za poslove finansija.\nZatim, Nacrt zakona uvodi i obavezu sačinjavanja godišnjih finansijskih izveštavanja Agencije u skladu sa Međunarodnim računovodstvenim standardima, kao i reviziju tih izveštaja u skladu sa Međunarodnim standardima revizije. Uvodi se, takođe, i organizaciona jedinica koja obavlja poslove interne revizije i za svoj rad odgovora Upravnom odboru Agencije.\nRešavanjem navedenih problema postiže se reformisanje sistema osiguranja depozita na način koji obezbeđuje da taj sistem bude efikasan u smislu preporuka Bazelskog komiteta za superviziju banaka i Međunarodnog udruženja osiguravača. Istovremeno, pojedine nadležnosti koje nisu usko povezane sa osiguranjem depozita i očuvanjem finansijske stabilnost se izmeštaju iz delokruga nadležnosti Agencije čime se značajno pojednostavljuje njeno poslovanje i ujedno izvršavaju aktivnosti koje proističu iz ugovora sa Međunarodnom bankom za obnovu i razvoj, Evropskom bankom za obnovu i razvoj i preporuka tehničke misije Međunarodnog monetarnog fonda.\nPolazeći od svega navedenog, a imajući u vidu da je Agencije već uređena Zakonom, promene koje se tiču uređenja iste i kojima se menja više od trećine odredaba, takođe, moraju biti sprovedene donošenjem Novog zakona.\nČlanom 1. definisan je forma organizovanja Agencije ѕa osiguranje depozita kao pravno lice osnovano zakonom koje samostalno obavlja poverena javna ovlašćenja.\nČlanom 2. utvrđenih su poslovi koje Agencija obavlja, i to: obavezno osiguranje i isplata osiguranih depozita, upravlja imovinom prenetom u postupku restrukturiranja banaka, poslove u smislu obezbeđivanja sredstava za restrukturiranje banaka, funkciju stečajnog ili likvidacionoh upravnika u bankama, društvima za osiguranje i davaocima lizinga, organizuje fond za zaštitu investitora.\nČlanom 4. određeno je da se na prava, obaveze i odgovornosti iz radnog odnosa zaposlenih u Agenciji primenjuje zakon kojim se uređuju radni odnosi. Na nabavku dobara, usluga i radova za potrebe Agencije primenjuje se akt koji donosi Upravni odbor Agencije.\nČlanom 7. utvrđuju se sredstva koja Agencija koristi sa za svoj rad, i to: fond sredstava za osiguranje depozita, fond sredstava za zaštitu investitora, sredstva koja Agencija koristi za obavanje poslova iz člana 2. stav 2 Nacrt Zakona, kao i sredstava koja Agencija koristi za obavljanje poslova iz prelaznih odredbi predloženog Nacrta zakona. Za pokriće operativnih troškova Agencije u vezi sa poslovima koji se odnose na osiguranje depozita izdvajaju se sredstva fonda za osiguranje depozita, i to u iznosu koji na godišnjem nivou ne prelazi iznos od 1,7% sredstava prikupljenih u tom periodu po osnovu uplate redovne premije. Agencija sredstva za obavljanje poslova iz člana 2. ovog nacrta zakona obezbeđuje iz prihoda koje ostvari svojim poslovanjem, naknada za obavljanje poslova iz čl. 2 tačke 2. i 3. ovog zakona, donacija, budžeta Republike Srbije, zaduživanjem u zemlji ili inostranstvu i na drugi način.\nČlanom 8. utvrđeno je da je Agencija dužna da sredstva iz člana 7. stav 1. tač. 1) i 2) ovog nacrta zakona drži na posebnim računima otvorenim kod NBS. Dinarska sredstva Agencija ulaže u dužničke hartije od vrednosti koje izdaje Republika Srbija ili NBS, a devizna sredstva iz tog stava NBS ulaže u svoje ime i za račun Agencije u strane hartije od vrednosti ili ih polaže kao depozit kod stranih banaka u skladu sa politikom upravljanja deviznim rezervama.\nČlanom 9. utvrđeno je da u slučaju kada sredstva Agencije iz člana 7. st.1 tačka 1) Nacrta zakona nisu dovoljna za obavljanje poslova Agencije, Vlada je dužna da po hitnom postupku, na zahtev Agencije, donese odluku o obezbeđivanju sredstava iz budžeta Republike Srbije ili njenim zaduživanjem u zemlji i inostranstvu na osnovu akta Narodne skupštine. Narodna skupština donosi akt o okvirnom iznosu pomenutog zaduženja na vanrednom zasedanju, i to po hitnom postupku.\nU postupku zaduživanja Republike Srbije za pomenutu namenu neće se primenjivati odredbe zakona kojim se uređuje javni dug, zakona kojim se uređuju javne nabavke i zakona kojim se uređuje zaključivanje i izvršavanje međunarodnih ugovora.\nO konkretnom zaduženju Republike Srbije za ovako utvrđene namene odlučuje Vlada.\nČlanom 10. utvrđuju se organi Agencije. Agencija može umesto direktora imati Izvršni odbor.\nČlanom 11. uređeno je pitanje Upravnog odbora. Upravni odbor ima pet članova, uključujući i predsednika.\n1) predstavnik ministarstva nadležnog za poslove finansija, koga imenuje ove ministarstvo;\nMandat članova Upravnog odbora je četiri godine, s pravom ponovnog izbora na mandat od godinu dana, i to najviše dva puta uzastopno.\nČlanom 12. određeno je koja lica mogu biti članovi Upravnog odbora.\nČlanom 13. određene su nadležnosti Upravnog odbora. U stavu 2. ovog člana određen je način odlučivanja Upravnog odbora. U stavu 3. određeno je da se odluke iz člana 9. ovog nacrta zakona donose na način propisan stavom 2. uz neophodan uslov da i član Upravnog odbora Agencije koga imenuje ministarstvo nadležno za poslove finansija glasa za njihovo donošenje, odnosno odluke se ne mogu doneti ukoliko taj član Upravnog odbora glasa protiv ili se uzdrži od glasanja.\nČlanom 15. određuju se lica koja ne mogu imati akcije, osnivačke uloge ni dužničke hartije od vrednosti banaka i drugih pravnih lica sa kojima Agencija sarađuje uobavljanju poslova iz svoje nadležnosti.\nČlanom 16. uređuje se prestanak mandata članova Upravnog odbora.\nČlanom 17. uređuje se pitanje razrešenja nezavisnih članova Upravnog odbora od strane Vlade kao i članove koje imenuje NBS, odnosno ministarstvo nadležno za poslove finansija.\nČlanom 18. uređuje se pitanje imenovanja direktora Agencije. Članom 19. uređuju se nadležnosti direktora Agencije.\nČlanom 20. utvrđuje se da Agencija, zaposleni u Agenciji, članovi Uprvnog odbora Agencije i lica koja po nalogu Agencije vrše dužnosti utvrđene zakonom, ne odgovoraju za štetu koja nastaje vršenjem tih dužnosti, osim ako se ne dokaže da je šteta prouzrokovana namerno ili krajnjom nepažnjom.\nČlanom 22. utvrđeno je da se godišnji finansijski izveštaji Agencije sačinjavaju se u skladu sa zakonom kojim se uređuje računovodstvo.\nČlanom 23. utvrđeno je da se revizija godišnjih finansijskih izveštaja Agencije vrši na način utvrđen zakonom kojim se uređuje revizija finansijskih izveštaja. Agencija bira spoljnog revizora sa liste spoljnih revizora koji mogu vršiti reviziju finansijskih izveštaja banke, a koju objavljuje NBS.\nČlanom 24. utvrđuje se da Agencija ima organizacionu jedinicu koja obavlja poslove interne revizije, pri čemu izbor rukovodioca brši Upravni odbor na osnovu sprovedenog konkursa.\nČlanom 26. uređuje se saradnja u obavljanju poslova Agencije.\nPrelazne i završne odredbe Članom 27. uređeno da će Agencija poslove koje obavlja u skladu sa Zakonom o Agenciji za osiguranje depozita ("Službeni glasnik Republike Srbije", br. 61/05, 116/08 i 91/10 - u daljem tekstu: Zakon) nastaviti da obavlja do njihovog preuzimanja od ministarstva nadležnog za poslove finansija, odnosno drugog nadležnog organa, u skladu sa zakonom.\nČlanom 28. određeno je će članovi Upravnog odbora biti imenovani u skladu sa ovim zakonom u roku od 90 dana od dana stupanja na snagu ovog zakona. Pri prvom imenovanju članova Upravnog odbora u skladu sa ovim zakonom, članovi koje imenuju ministarstvo nadležno za poslove finansija i NBS imenuju se na četiri godine, dva nezavisna člana koje imenuje Vlada na tri, a jedan na dve godine. Ministarstvo nadležno za poslove finansija će, bez odlaganja a nakon stupanja na snagu ovog zakona, sprovesti postupak izbora i predlaganja Vladi kandidata za nezavisne članove Upravnog odbora Agencije, a u navedenom roku od 90 dana. Vršilac dužnosti direktora Agencije, imenovan u skladu i pod uslovima važećeg zakona, nastavlja da obavlja poslove vršioca dužnosti direktora Agencije do imenovanja direktora od strane novoimenovanog Upravnog odbora Agencije.\nČlanom 29. utvrđeno je da je Agencija dužna da donese statut u roku od, najdalje, 30 dana od isteka 90 dana od stupanja na snagu ovog zakona, pri čemu do donošenja novog statuta, postojeći statut i drugi opšti akti Agencije, ako nisu u suprotnosti sa ovim zakonom.\nČlanom 30. određeno je da danom stupanja na snagu ovog zakona prestaje da važi Zakon o Agenciji za osiguranje depozita ("Službeni glasnik Republike Srbije", br. 61/05, 116/08 i 91/10).\nČlanom 31. određeno je da ovaj zakon stupa na snagu osmog dana od objavljivanja u "Službenom glasniku Republike Srbije".\nU izradi ovog zakona uzeta su u obzir iskustva u primeni postojećeg Zakona o Agenciji za osiguranje depozita, uporedna pravna rešenja, iskustva stručnjaka u oblasti koju reguliše zakon (stručnjaci iz domaćih institucija, banaka i međunarodnih finansijskih organizacija).\nNacrtom Zakona predlaže se smanjenje značajnog broja nadležnosti Agencije, shodno čemu, ostaće nadležna za obavezno osiguranje depozita, poslove stečajnog i likvidacionog upravnika banaka, društava za osiguranje i davaoca finansijskog lizinga. Pored navedenog, predviđeno je da Agenciji budu dodate i srodne nadležnosti, poput: upravljanja imovinom prenetom u postupku restrukturiranja banke u skladu sa Nacrtom zakona, poslova u smislu obezbeđivanja sredstava za restrukturiranje banaka i organizovanja fonda za zaštitu investitora. Osnivanje banke za posebne namene i upravljanje bankama čiji je akcionar Republika Srbija, prodaja akcija banaka u vlasništvu Republike Srbije, kao i prodaja društvenog i državnog kapitala u društvima za osiguranje biće preneta u delokrug nadležnosti ministarstva zaduženog za poslove finansija, osim u prelaznom periodu za postupke koje je Agencija već započela. Poslove naplate potraživanja, u ime i za račun Republike Srbije, Agencija će sprovoditi u prelaznom periodu samo za preuzeta potraživanja do dana stupanja na snagu ovog zakona. Poslove naplate potraživanja u ime i za račun Republike Srbije Agencija će sprovoditi u prelaznom periodu samo za preuzeta potraživanja do dana stupanja na snagu ovog Zakona. Prema Nacrtu zakona, poslovi administratora banke će biti ukinuti. NBS će u skladu sa Nacrtom zakona o izmenama i dopunama Zakona o bankama preuzeti nadležnost za restukturiranje banaka, kao i za sprovođenje testa najmanjih troškova.\nUpravni odbor Agencije imaće većinu nezavisnih članova, tri od ukupno pet. Ostala dva člana imenovaće Ministarstvo finansija i NBS. Na taj način će se ispuniti peti princip efektnog sistema osiguranja kojim se uređuje upravljanje osiguravačem depozita i to tako da osiguravač mora biti operativno nezavisan, transparentan, odgovoran i zaštićen od neopravdanog političkog uticaja i uticaja bankarskog sektora.\nOvako određen sastav Upravnog odbora Agencije je opravdan, s obzirom na to da sredstva Fonda za osiguranje depozita pripadaju osiguranim deponentima. Dodatno, kako bi se osiguralo ispunjenje ovog principa Agencija neće imati status javne agencije.\nU Nacrtu zakona predviđena je odredba kojom se utvrđuje da je u slučaju nedostajućih sredstava, donošenja odluka o korišćenju, upravljanju i raspolaganju sredstavima Agencije, davanju mišljenja na izveštaj o testu najmanjih troškova koji je dostavila NBS, kao i donošenja strategije o upravljanju imovinom prenetom u postupku restrukturiranja banke, potrebno da član Upravno odbora Agencije imenovan na predlog Ministarstva finansija glasa pozitivno za predlog. Na taj način, obezbeđuje se da član Upravnog odbora Agencije imenovan od strane Ministarstva finansija ima mogućnost sprečavanja donošenja odluka koje bi mogle prouzrokovati nesrazmerno visok rast budžetskih rashoda ili javnog duga u odnosu na iznos osiguranih depozita.\nRešavanjem svih navedenih problema ostvaruje se cilj reformisanja sistema osiguranja depozita na način koji obezbeđuje da taj sistem bude efektan u smislu preporuka Bazelskog komiteta za superviziju banaka i Međunarodnog udruženja osiguravača. Pojedine nadležnosti koje nisu usko povezane sa osiguranjem depozita i očuvanjem finansijske stabilnost se izmeštaju iz Agencije čime se pojednostavljuje njeno poslovanje. Time se ujedno izvršavaju aktivnosti koje proističu iz ugovora sa Međunarodnom bankom za obnovu i razvoj, Evropskom bankom za obnovu i razvoj i preporuka tehničke misije Međunarodnog monetarnog fonda.\nSobzirom na obuhvat potrebnih izmena u ovom zakonu, kao i potreba proisteklih iz drugih zakona koji se istovremeno menjaju ne postoje druge mogućnosti za rešavanje ovih problema\nS obzirom da je Agencije već uređena Zakonom, promene koje se tiču njenog uređenja i kojima se menja više od trećine odredaba, takođe moraju biti sprovedene donošenjem Novog zakona.\nRešenja unutar Zakona će uticati na Agenciju čiji će status i nadležnosti biti značajno izmenjene, zatim na NBS koja će preuzeti značajan broj nadležnosti od Agencije, kao i Ministarstvo finansija koje će preuzeti neke od nadležnosti Agencije.\nPrimena Zakona će donekle povećati troškove bankama, a posredno osiguranim deponentima i to u pogledu naknade koju će Agencija dobijati iz sredstava Fonda za\nosiguranje depozita po osnovu obavljanja poslova osigranja depozita. Međutim, ovo proističe iz opredeljenja da se Agencija za obavljanje tih poslova ne finansira iz budžeta.\nPozitivne posledice donošenja Zakona će opravdati troškove, s obzirom na to da će sistem osiguranja depozita postati efikasan čime će se ojačati finansijska stabilnosti i zaštita deponenata.\nZakon se odnosi na Agenciju tako da nema uticaj na stvaranje novih privrednih subjekata.\nSve zainteresovane strane, osim samih banaka i javnosti, učestvovale su u izradi Nacrta zakona. Poslovne banke i javnost će imati priliku da se izjasne na Nacrt zakona tokom planirane javne rasprave.


„Roming kao kod kuće“ u regionu Zapadnog Balkana\nOd 1. jula 2021. kreće primena RLAH (Roam Like at Home) modela u regionu Zapadnog Balkana (Srbija, Crna Gora, Severna Makedonija, Bosna i Hercegovina, Albanija i AP Kosovo i Metohija). Saobraćaj će se obračunavati na osnovu pravila o primeni politike primerenog korišćenja. Operatori javnih mobilnih komunikacionih mreža mogu primenjivati ovo pravilo na potrošnju regulisanih maloprodajnih usluga rominga, koje se pružaju prema važećim domaćim maloprodajnim cenama. U skladu s tim, A1 Srbija će korisnicima omogućiti adekvatnu upotrebu nacionalnih tarifa i dodataka u regionu Zapadnog Balkana.\nRegulisane usluge rominga u regionu Zapadnog Balkana se naplaćuju prema cenama za nacionalni saobraćaj svim korisnicima koji imaju prebivalište, odnosno boravište u Republici Srbiji.\nPostpaid – privatni i poslovni korisnici\nDolazni pozivi u regionu Zapadnog Balkana spadaju u regulisane dolazne pozive, za koje se ne naplaćuje dodatna naknada.\nSvi pozivi upućeni ka brojevima mobilnih i fiksnih operatora spadaju u regulisane pozive i tarifiraju kao i u nacionalnom saobraćaju, odnosno troše se iz paketa, a nakon iskorišćenog sadržaja iz paketa, tarifiraju se prema važećem cenovniku.\nSvi pozivi upućeni ka brojevima mobilnih i fiksnih operatora spadaju u regulisane pozive i tarifiraju kao i u nacionalnom saobraćaju, odnosno troše se iz paketa, a nakon iskorišćenog sadržaja iz paketa, tarifiraju se prema važećem cenovniku. U regulisane pozive spadaju svi pozivi upućeni ka pozivnim brojevima +381, +382, +383, +387, +389 i +355.\nOdlazni pozivi upućeni ka bilo kojoj trećoj destinaciji van teritorije Zapadnog Balkana tarifiraju se prema važećem roming cenovniku .\nMinuti u okviru A1 mreže i minuti ka fiksnim brojevima u Srbiji koje korisnik ima u okviru tarifnog paketa, kao i besplatni pozivi ili pozivi po povlašćenoj ceni koje poslovni korisnici imaju u okviru firme, dostupni su za korišćenje samo u nacionalnom saobraćaju.\nSve odlazne i dolazne SMS poruke u regionu Zapadnog Balkana spadaju u regulisane SMS poruke i tarifiraju se na isti način kao u nacionalnom saobraćaju, odnosno troše se iz paketa, a nakon iskorišćenog sadržaja iz paketa, tarifiraju se prema važećem cenovniku.\nSve odlazne i dolazne SMS poruke u regionu Zapadnog Balkana spadaju u regulisane SMS poruke i tarifiraju se na isti način kao u nacionalnom saobraćaju, odnosno troše se iz paketa, a nakon iskorišćenog sadržaja iz paketa, tarifiraju se prema važećem cenovniku. U regulisane SMS poruke spadaju sve poruke upućene ka pozivnim brojevima +381, +382, +383, +387, +389 i +355.\nOdlazne SMS poruke upućene ka bilo kojoj trećoj destinaciji van teritorije Zapadnog Balkana ne spadaju u regulisane poruke i tarifiraju se prema važećem roming cenovniku.\nInternet saobraćaj ostvaren u mrežama mobilnih operatora, koji svoje usluge pružaju u regionu Zapadnog Balkana, spada u regulisani internet saobraćaj i tarifira se po cenama koje važe u domaćem saobraćaju, u skladu sa pravilom politike primerenog korišćenja.\nInternet saobraćaj ostvaren u mrežama mobilnih operatora, koji svoje usluge pružaju u regionu Zapadnog Balkana, spada u regulisani internet saobraćaj i tarifira se po cenama koje važe u domaćem saobraćaju, u skladu sa pravilom politike primerenog korišćenja. Količina internet saobraćaja koja može da se iskoristi u regionu Zapadnog Balkana zavisi od tarifnog paketa i definisana je cenovnikom.\nNakon što se potroši sav internet saobraćaj iz tarifnog paketa, korisnici koji imaju zaštitu od prekoračenja potrošnje interneta, moći će da nastave surf uz kupovinu internet roming dodatka. Korisnici koji nemaju zaštitu od prekoračenja potrošnje interneta, moći će da nastave surf u skladu sa važećim cenovnikom.\nTarifni dodaci za minute i SMS poruke dostupni su za korišćenje u regionu Zapadnog Balkana u celosti.\nTarifni dodaci za internet dostupni su za korišćenje u regionu Zapadnog Balkana, u količinama koje su definisane u cenovniku.\nPoklon dodaci za nacionalni saobraćaj, dodaci za aplikacije i društvene mreže, kao i Omiljeni broj i Moj A1 par, dostupni su za korišćenje samo u nacionalnom saobraćaju.\nPostojeći roming dodaci u mreži A1 Srbija nastavljaju da važe u regionu Zapadnog Balkana i nakon 1. jula 2021. po istim uslovima kao i do sada.\nRegulisane cene rominga u regionu Zapadnog Balkana primenjuju se na prepaid korisnike prema važećem cenovniku .\nKada ste u regionu Zapadnog Balkana na raspolaganju su Vam roming dodaci i tarifni dodaci za nacionalni saobraćaj kupljeni u nacionalnoj mrezi, ukoliko ste registrovani prepaid korisnik.\nTarifni dodaci za nacionalni saobraćaj kupljeni u okviru nacionalne mreže će ostati da važe prilikom ulaska u region Zapadnog Balkana, do datuma njihovog isteka, samo za registrovane prepaid korisnike. Kupovina/aktivacija dodataka za nacionalni saobraćaj iz rominga nije moguća.\nPrepaid korisnici koji koriste Mesečne planove ili personalizovane ponude, saobraćaj iz tih ponuda mogu da koriste samo u nacionalnom saobraćaju.\nTarifni dodaci za nacionalni saobraćaj, kao i usluge Važan broj, Moj A1 par i A1 duet, dostupni su samo u nacionalnom saobraćaju.\nPolitika primerenog korišćenja\nA1 Srbija d.o.o. Beograd može da primenjuje mere za utvrđivanje rizika od zloupotrebe ili neprimerenog korišćenja usluga rominga za govornu uslugu, SMS i uslugu prenosa podataka, na osnovu pokazatelja boravka i potrošnje kumulativno i tokom perioda od najmanje četiri meseca, u skladu sa odredbama Pravilnika o primeni politike primerenog korišćenja i metodologiji procene održivosti ukidanja maloprodajnih dodatnih naknada za roming i zahtevu koji pružalac usluga rominga podnosi u svrhu te procene (Službeni glasnik Republike Srbije broj 53/2021). Veća potrošnja u domaćem saobraćaju u odnosu na roming ili duži boravak Pretplatnika rominga u Republici Srbiji u odnosu na druge posećene ekonomije Zapadnog Balkana tokom utvrđenog perioda posmatranja smatraju se dokazom da nema zloupotrebe ili neprimerenog korišćenja regulisanih maloprodajnih usluga rominga. Uslovi u vezi sa politikom primerenog korišćenja, uključujući sve kontrolne mehanizme, definisani su odredbama Opštih uslova ugovora o pretplatničkom i korisničkom odnosu mobilne komunikacione mreže A1 Srbija d.o.o. Beograd.\nUkoliko se utvrdi da je SIM kartica tokom prethodnih 120 dana više dana bila prijavljena na mreže operatora koji svoje usluge pružaju u regionu Zapadnog Balkana nego na matičnu mrežu, ili je veći deo saobraćaja ostvaren u mrežama operatora koji svoje usluge pružaju u regionu Zapadnog Balkana nego u matičnoj mreži, A1 Srbija će poslati SMS poruku sa obaveštenjem o tome da su prekršeni uslovi Politike primerenog korišćenja i zatražiti da korisnik u roku od 14 dana prilagodi korišćenje kartice uslovima Politike primerenog korišćenja. Ukoliko je i nakon 14 dana od SMS obaveštenja i dalje ispunjen jedan od dva gorenavedena uslova, A1 Srbija će početi da naplaćuje dodatnu naknadu za taj saobraćaj.\nOdlazni pozivi: 4,51 din/min\nDolazni pozivi: 2,26 din/min\nSMS poruke: 1,41 dinara\nInternet saobraćaj: 1,09 din/MB\nOnog trenutka kada se utvrdi da je korisnik prilagodio korišćenje SIM kartice uslovima Politike primerenog korišćenja, A1 Srbija će prestati sa naplatom dodatne naknade, o čemu će korisnik biti obavešten SMS porukom.\nNapominjemo da se potrošnja saobraćaja u skladu sa gorenavedenom Politikom primerenog korišćenja prati za svaki tip saobraćaja posebno (odlazni pozivi, dolazni pozivi, SMS poruke i internet saobraćaj) i da se eventualna naplata dodatne naknade vrši samo za onaj tip saobraćaja kod kojeg je ustanovljeno kršenje Politike primerenog korišćenja.\nAko je prekršeno pravilo vezano za broj dana tokom kojih je SIM kartica bila prijavljena na mreže operatora koji svoje usluge pružaju u regionu Zapadnog Balkana, naplata se vrši za sva 4 tipa saobraćaja.\nU svrhu primene Politike primerenog korišćenja A1 Srbija može zahtevati od svojih korisnika da pruže dokaz o prebivalištu, odnosno boravištu u Republici Srbiji.


Da li organi vlasti priznaju aktivnu legitimaciju nevladinim organizacijama?\nPostavio Yucom - 26/06/2020 Mediji\nŠta je aktivna legitimacija zastupnika kolektivnih interesa i širih interesa javnosti u upravnim postupcima i sporovima? To je pravo organizacija civilnog društva da preispituju odluke javnih vlasti pred sudom i drugim organom javne vlasti.\nUprkos činjenici da Arhuska konvencija, Zakon o opštem upravnom postupku (ZUP) i propisi u oblasti životne obezbeđuju status stranke u postupku zastupnicima širih interesa javnosti, u praksi se često dešava da organi vlasti odbacuju zahteve nevladinih organizacija za učešće u upravnim postupcima i sporovima.\nRERI je tim povodm održao konferenciju na kojoj su govorili dr Mirjana Drenovak, advokat Rodoljub Šabić, dr Katarina Golubović i Jovan Rajić, Predsednik Upravnog odbora RERI-ja.\nDr Mirjana Drenovak navela je da je izmenama ZUP-a 2016. godine predviđeno pravo za zaštitnike kolektivnih interesa da budu stranke u postupcima, ali da to pravo Zakon o upravljanju otpadom i Zakon o energetici i dalje ne predviđaju.\nUpravni sud je u slučaju tužbe RERI-ja protiv nezakonite građevinske dozvole za projekat gondole „Ušće-Kalemegdan“ potvrdio RERI-ju status stranke u upravnom sporu, naglasila je dr Katarina Golubović iz YUCOM-a, te ukoliko bi se navedena praksa menjala takva odluka organa javne vlasti morala bi imati dodatno obrazloženje.\nJovan Rajić je istakao da nevladine organizacije interesa moraju da rade posao državnih organa, dok je član 44. stav 3. ZUP-a osmišljen kao korektiv i kontrolor organa javne vlasti. Zahteve RERIja za priznavanje aktivne legitimacije, organi vlasti u većini slučajeva odbacuju uz obrazloženje da su podneti od strane neovlašćenog lica, čime se praktično ne upuštaju u odlučivanje o zahtevu.\nRodoljub Šabić je zaključio da aktivna legitimacija još uvek nije prepoznata kao mehanizam za upozorenje na propuste javnih vlasti.\nIako je nesporno postojala namera zakonodavca da se zaštitnicima opštih interesa pruži pravo učestvovanja u postupcima u kojima postoji potreba zaštite interesa javnosti, stiče se utisak da je ostavljeno dovoljno prostora da organi vlasti zloupotrebe zakonske odredbe te da će u budućnosti organizacije civilnog društva morati da se bore za priznavanje aktivne legitimacije.


18 Jan 2017, 13:19 N1 info Maja Kostić\nPredsednik Republike Srpske Milorad Dodik kaže da sankcije koje mu je uvela Amerika ne doživljava kao kaznu i da se oseća ponosno zbog toga. Dodaje da one predstavljaju ličnu odmazdu američke ambasadorke u BiH Morin Kormark zbog čega traži da se ona proglasi za personu non grata u BiHPO ali i krivično goni.\nDodik je na konferenciji za novinare istakao da je važno da ovo nisu sankcije RS.\nKako je naveo, odluka SAD je deplasirana jer oni koji su je doneli znaju da on nema imovinu u SAD i da nisu imali šta da blokiraju. "Nemam račune ni u inostrantvu, osim u Srbiji i deplasirano je nešto zabranjivati ako nešto ne postoji".\nDodik ističe da je on pod sankcijama raznih ljudi iz američke administracije već dugo vremena, ali da je odluka o tome tek sad objavljena.\n"Ponosan sam što od kad aktivno vodim RS, nisam bio spreman da pod pritiscima ljudi iz SAD prihvatim da predam policiju RS i sprovedem reforme što su tražili, što nisam pristao da se izmeni Ustav, što sam pripadao ljudima u RS i širom sveta što nisam dozvolio da se ukine Dan RS i tek ćemo nastaviti da a slavimo", naveo je on.\nOn je naglasio i da američka amabasadorka u BiH vodi antisrpsku politiku.\nOvo nisu sankcije SAD već onih koji su poraženi na izborima, kaže Dodik dodajući da je teško govoriti o ovom potezu odlazeće administracije kao potezu države. "Nisam iznenađen ovim potezom jer sam za 10 godina čuo toliko pretnje tako da sam znao da će ih realizovati u povlačenju".


U Bihaću i Novom Travniku se postavljaju temelji isplativog lanca reciklaže stakla u BiH – Energetika.ba\nKoličina reciklirane staklene ambalaže u regionu Zapadnog Balkana još uvijek je daleko od nivoa koji propisuje Evropska unija. Razlozi za to su nepozn\nKako bi se omogućili ekonomični efekti reciklaže stakla, potrebno jeznačajno povećati količine sakupljene staklene ambalaže. Zato je prvi operater sistema upravljanja ambalažnim otpadom u Bosni i Hercegovini „Ekopak“ u saradnji sa Njemačkom organizacijom za međunarodnu saradnju (GIZ), Nacionalnom alijansom za lokalni ekonomski razvoj „Naled“ iz Srbije, Asocijacija za ekonomski razvoj Hercegovine REDAH operaterima sistema „Sekopak“ iz Srbije,„Pakomak“ iz Sjeverne Makedonije i Zajednica jedinica lokalne samouprave ZELS, pokrenuo regionalni projekat „Upravljanje staklenom ambalažom na Zapadnom Balkanu“.\nProjekat se sprovodi uBosni i Hercegovini,Srbiji iSjevernoj Makedoniji s ciljem da se poveća količina prikupljene i reciklirane staklene ambalaže, uz postavljanje novih kontejnera.\n„U zemljama Zapaadng Balkana ne postoji tradicija prikupljanja i reciklaže staklene ambalaže, zbog nedovovoljnih kapaciteta za prikupljanje i visokih troškova transporta na reciklažu. Ekopak od 2013. godine radi na razvoju sistema upravljanja ambalažnim otpadom u našoj zemlji, u okviru kojeg je pokrenuto je i prikupljanje staklenog ambalažnog otpada. Postignut je odgovarajući stepen reciklaže, ali prostora za unapređenje ima, te smo se rado priključili ovom regionalnom projektu.Jedan od ciljeva projekta jeda se u pilot općinama u sve tri države stopa prikupljanja staklene ambalaže poveća za 20%. U pitanju su Niš i Sombor u Srbiji, Štip i Ilinden u Sjevernoj Makedoniji, Bihać i Novi Travnik u Bosni i Hercegovini“,izjavila je direktorica EkopakaAmela Hrbat.\nKako bi se svi ovi benefiti recikliranja staklene ambalaže ostvarili u praksi, Ekopak će sapartnerima na projektu analizirati trenutnu situaciju u vezi sa odgovornom reciklažom stakla, a zatim, u saradnji sa lokalnim donosiocima odluka u odabranim pilot općinama,identifikovati nedostatke koje treba riješiti. Na ovaj način će se raditi na postavljanju temelja za isplativ lanac vrijednosti reciklaže stakla na Zapadnom Balkanu, kao presudnom koraku za profitabilnu kružnu ekonomiju u regionu.\nProjekat se sprovodi u okviru programa razvojne saradnje sa privatnim sektorom – develoPPP.de koji finansira Njemačko Savezno Ministarstvo za ekonomsku saradnju i razvoj.\nDa li znate da reciklaža jedne tone stakla štedi oko 40% energije i 50% vode potrebne za proizvodnju nove staklene ambalaže, dok se zagađenje vazduha smanjuje za oko 20%? Primjera radi, reciklažom jedne staklene flaše uštedi se energija dovoljna da sijalica od 100W svijetli 4h, dok se od iste količine stakla takođe sačuva onoliko energije koliko je potrebno kompjuteru da radi 25 minuta.\nZaštita okoline 711 recikliranje 3 top 1672


Partizanu izmiče levi bek, hoće li ugrabiti bar desnog? - Sportske.net\nNamera sportskog sektora bila je da se angažuju pojačanja na bekovskim pozicijama zbog čega crno-beli kreću u ofanzivu na jednu od prioritetnih meta.\nZvanično - Spartak predstavio pojačanja iz HumskeTrougao Bordo - Zdjelar - Partizan, gde je zapelo?Partizan bi pojačanje i iz komšiluka?Partizan zakazao promociju!Drugima idila, Rikardu mučenje\nVicešampion Srbije promovisaće danas prvo pojačanje u zimskom prelaznom roku, pošto je u ponedeljak dogovoren dolazak Muse Ndžijea iz norveškog Stabeka.\nCrno-beli će na taj način započeti proces jačanja ekipe pred prolećni deo sezone, a u tu svrhu krenuće se u ofanzivu na fudbalera koji se već neko vreme nalazi u fokusu kluba iz Humske.\nPartizan će ovih dana pokušati da realizuje transfer desnog beka Bordoa Milana Gajića (22) i tako značajno pojača konkurenciju u zadnjoj liniji.\nČlan generacije koja je osvojila Mundijalito na Novom Zelandu uskoro puni 23 godine ali i dalje ne može da se pohvali izgrađenom karijerom.\nU tekućoj sezoni Milan Gajić ne može da računa na veću minutažu u Bordou, upisao je samo dva nastupa, pa je to jedan od aduta Partizana u borbi za potpis mladog Pančevca.\nPošto je za Bordo vezan ugovorom do leta 2020. godine, za očekivati je da Partizan ove zime pokuša sa opcijom šestomesečne pozajmice.\nPartizan u datom momentu ima u timu trojicu desnih bekova, premda je Nemanja R. Miletić angažovan kao pojačanje na štoperskoj poziciji. Miroslav Vulićević priliku da igra dobija sve ređe, Gabrijela Enakea su mnogi otpisali posle angažovanja još jednog stranca, a mladi Luka Cucin poslat je na kaljenje u Spartak.\nNe treba zaboraviti da je Partizan ove zime nameravao da se pojača i na levom beku, ali je sve izvesnije da se prva meta Ivan Obradović neće vratiti u Humsku. Iz priče je ispao i Rajko Brežančić, ali se zato sve češće šuška o mogućem povratku Miroslava Bogosavca.\nMilošević očekivano, evo postava Radnika i Partizana!


Prevrnuo se brod sa migrantima kod libijske obale, ima žrtava\nOko 90 migranata je nestalo nakon prevrtanja camca kod libijske obale i strahuje se da su se udavili, saopštila je Agencija za migracije Ujedinjenih nacija.\nTroje preživelih rekli su da je većina onih koji su se udavili poreklom iz Pakistana.\n"Voda je na libijsku obalu izbacila deset tela", saopštila je Međunarodna organizacija za migracije (IOM). Portparol te organizacije rekao je da se Pakistanci u sve većem broju odlučuju na ovako opasan prelazak u Italiju. Neobično je to što među mrtvima i preživelima ima i Libijaca, izvještava dopisnica BBC-a Severne Afrike.\nLibija već godinama predstavlja glavnu tranzitnu rutu za migrante koji pokušavaju da dođu do južne Evrope.\nProšle godine, međutim, Evropska unija je postigla kontroverzni dogovor kako bi se pomoglo libijskoj obalskoj straži da zaustavi tok brodova koji prevoze migrante i izbeglice u Italiju.\nHumanitarne agencije i Ujedinjene nacije optužile su evropske vlade za nehumano postupanje.


Vlast odgovorna za nekažnjavanje napada na novinare - NOVA stranka\n02.11.2018 Press služba Naslovna 0\nPovodom Međunarodnog dana borbe protiv nekažnjivosti zločina nad novinarima, Nova stranka je zabrinuta nad alarmantnim brojkama prema kojima je u poslednjih 25 godina stradalo skoro 2.500 novinara koji su samo obavljali svoj posao.\nPodsećamo državne organe, koji uporno ćute, da je njihova zakonska, međunarodna i ljudska obaveza da profesiju zaštite, pre svega, od sebe samih i pritisaka koji vode cenzuri, autocenzuri i strahu novinara za živote i golu egzistenciju. Ujedno pružamo punu podršku zahtevu Nezavisnog udruženja novinara Srbije da država preuzme odgovornost za nekažnjavanje napada na novinare.\nBez medijskih sloboda, kvalitetnog informisanja, slobode mišljenja i izražavanja, Srbija ne samo što nikada neće naći svoje mesto u Evropskoj uniji, već će ostati na crnom spisku država koje su zauvek odvele svoje građane u mračni tunel jednoumlja i diktature, u kojem nažalost žive već punih 5 godina.\nPrevious article\tEleković: Zorana Mihajlović nacrtala metu vozačima Car:Go Next article\tŽIVKOVIĆ U EMISIJI DOBAR, LOŠ, ZAO: Vučić hoće da uništi sve institucije, da bi ostao samo on!


Impresivni rezultati Crvene zvezde od početka sezone, oslikani kroz stoprocentni učinak u prvih šest superligaških duela, ali i plasman u grupnu fazu Lige šampiona, doneli su sa sobom brojne statističke podatke kojima klub iz Ljutice Bogdana može da se diči. Crveno-beli tim neporažen je posle 14 zvaničnih duela na kojima je postigao 28 pogodaka.\nPogled na raspored golova šampiona Srbije po periodima utakmice, ostavlja upečatljiv utisak zbog skoro savršene raspoređenosti pogodaka u svakom delu utakmice.\nTim Vladana Milojevića u uvodnim minutima, odnosno do 15, četiri puta je uspevao da zatrese mrežu rivala. Isto toliko puta protivnički golmani su kapitulirali od 15. do 30, od 60. do 75, od 75. do 90. minuta i u sudijskoj nadoknadi. Jedini period u kojem je Zvezda postigla pogodak manje od prosečnog jeste početak drugog poluvremena, ali je sa pet lopti iza leđa protivničkih golmana u završnici prvog dela igre održala skoro savršen prosek.\nEl Fardu Ben, najbolji strelac Crvene zvezde u ovoj sezoni\nUpravo konstantnost u svakom periodu igre, najbolji je pokazatelj sjajne pripremljenosti igrača, koji su, uprkos veoma gustom rasporedu, u potpunosti izbegli oscilacije i eventualne padove u igri.\nOsim što su pogoci raspoređeni ravnomerno po periodima utakmice, zanimljivo je da su fudbaleri nesebično "podelili" uloge strelaca, pa je mrežu do sad zatreslo 12 igrača.\nMilan Pavkov i El Fardu Ben na meču sa Vojvodinom\nPodsetimo, Crvena zvezda je u grupi C Lige šampiona sa Liverpulom, Pari Sen Žermenom i Napolijem, a prvi meč šampion Srbije igra sa italijanskim klubom na stadionu "Rajko Mitić" 18. septembra u 21 čas.


Kitarovićeva: Političari u BiH da se ne bave sukobima iz prošlosti - 25.02.2017, Sputnik Srbija\nKitarovićeva: Političari u BiH da se ne bave sukobima iz prošlosti\nHrvatska je, izražavajući zabrinutost zbog moguće destabilizacije, podržala stabilnost BiH i pozvala vlasti te države da odluke donose u institucijama, nakon... 25.02.2017, Sputnik Srbija\n09:31 25.02.2017 (Osveženo: 03:41 26.08.2021)\n© AP Photo / Damir SagoljKolinda Grabar Kitarović\nHrvatska je, izražavajući zabrinutost zbog moguće destabilizacije, podržala stabilnost BiH i pozvala vlasti te države da odluke donose u institucijama, nakon zahteva bošnjačkog člana Predsedništva BiH Bakira Izetbegovića za reviziju presude Međunarodnog suda pravde protiv Srbije.\n„Uvažavajući pravo BiH na korišćenje svih instrumenata međunarodnog prava, Hrvatska ističe važnost očuvanja stabilnosti BiH i potrebu donošenja odluka u okviru institucija, a u skladu sa ustavnim načelom ravnopravnosti tri konstitutivnih naroda“, saopštilo je hrvatsko Ministarstvo spoljnih poslova.\n24 Februar 2017, 20:14\nU saopštenju se ističe da Hrvatska, „zabrinuta zbog moguće destabilizacije, podstiče bosanskohercegovačke zvaničnike da se usredsrede na evropski i evroatlantski put BiH“.\nPolitičari u BiH odluke da donose institucionalno\nHrvatska predsednica Kolinda Grabar Kitarović apelovala je na političare u BiH da se, umesto na prošlost, usredsrede na evropski put svoje zemlje i važne odluke donose u institucijama.\n„Poštujući prava svake države, pa tako i BiH, da koristi sve međunarodne pravne instrumente, ipak apelujem na stabilnost BiH kao države i da se tako ključne odluke donose unutar državnih institucija“, izjavila je Grabar Kitarović.\n„Apelujem na sve u BiH da se sedne, razgovara, usredsredi na evropski put BiH, a ne na sporove iz prošlosti“, istakla je hrvatska predsednica dodajući da će Hrvatska podržati takvo usmerenje.


Napisao prota, 2019-06-17 09:30:38 u Novosti\nGoogle je pre izvesnog vremena pokrenuo projekat pod nazivom Family Link, pomoću koga roditelji koji koriste Android platformu mogu da otvore naloge za svoju decu mlađu od 13 godina, te potom da kontroliišu aplikacije koje mališani koriste na svojim pametnim uređajima...\nU vremenu kada i najmlađi svakodnevno posežu za različitim digitalnim uređajima, dok se sa druge strane sve više govori o brojnim opasnostima koje vrebaju sa interneta, Google je osmislio novo rešenje pomoću koga roditelji mogu da prate i kontrolišu šta njihova deca rade i šta koriste na svom mobilnom telefonu, tabletu ili nekom drugom pametnom uređaju. Dakle, pomoću Family Link rešenja roditelji mogu da otvore Google nalog za svoje dete (koje mora da bude mlađe od 13 godina), te da pomoću korisničkog interfejsa imaju potpuni nadzor nad onim što deca rade.\nAktivacijom ove usluge imate mogućnost da birate aplikacije koje će biti instalirane na uređaju deteta, možete da pratite statistiku upotrebe tih aplikacija, kao i izveštaj o tome koliko dugo vaše dete koristi uređaj. Za decu koja bez tableta ne idu u krevet ili svoj telefon koriste kada bi trebalo da imaju neke druge aktivnosti, moguće je automatski zaključati uređaj u određeno doba dana (odnosno noći), sa porukom detetu kako je recimo vreme za spavanje!\nNa žalost, korisnici na našim prostorima još uvek ne mogu da koriste Google Family Link, pošto je ova usluga za sada dostupna samo za državljane SAD. Ipak, Google planira da korišćenje ovog rešenja omogući i na globalnom nivou, pa je moguće da zatražite da vam stigne obaveštenje kada usluga bude dostupna i za vaše područje.


Seadu Tahiroviću 18 godina zatvora zbog ubistva u Studentskom domu Nedžarići - Index.ba\nKantonalni sud u Sarajevu, prvostepenom presudom, osudio je Seada Tahirovića na ukupno 18 godina zatvora zbog kršenja uslovne kazne i ubistva kolege i uposlenica Studentskog centra u Nedžarićima.\nOn je dobio 17 godina zbog toga što je 20. februara 2020. godine nožem ubio svog nadređenog Almira Škrijelja, potvrdila je to za Klix.ba portparol Tužilaštva KS Azra Bavčić.\nOna navodi da je istovremeno sud opozvao raniju uvjetnu osudu Tahiroviću zbog teškog krivičnog djela protiv sigurnosti javnog saobraćaja u trajanju od jedne godine i šest mjeseci, te je u konačnici izrečena jedinstvena kazna u trajanju 18 godina.\nInače, dvojica sukobljenih uposlenika Studentskog centra u Nedžarićima su odranije bili u lošim odnosima, a ubistvo je uslijedilo nakon svađe u hodniku kod kafeterije Studentskog centra.\nSve su vidjeli i studenti, a kako su tada ispričali očevici, Tahirović koji je radio kao ekonom, je nožem napao svog nadređenog, šefa smještaja, nanijevši mu jednu povredu nožem. Kada je povrijeđeni počeo bježati, zadobio je udarac sleđa.\nPrethodni članakČović: Ne plašim se američkih sankcija, slušajući ih dovoljno smo srušili BiH\nNaredni članakCIK: Neosiguranje sredstava u zakonom propisanom roku već ugrožava izborni proces


JEDAN NA JEDAN Blokirali smo šampiona u automobilizmu, iako je visok 207 /VIDEO/\nN. Petričević, E. Nišević\nNaš najbolji automobilista, Dušan Borković, bio je gost redakcije "Blica" i tom prilikom otkrio nam je planove za nastavak karijere.\nPošto je šampiona za volanom, odlučili smo da ga premestimo na košarkaški teren, ali nas je iznenadio sjajnim umećem kao da je na stazi.\nBorkovića za vikend očekuje nastavak sezone u Evropskom šampionatu trkama u Brnu, 20. septembra se seli u Belgiju, a kraj sezone je rezervisan za 11. oktobar na Siciliji, kada će se računati dupli bodovi.\nPopularni Duca je prvi u generalnom plasmanu sa 53 boda, 11 više od prvog pratioca Fulina.\nEvropski šampionat turing automobila


Makedonija: Očekujemo da Mađarska vrati Gruevskog - Naši u svetu\nMakedonija: Očekujemo da Mađarska vrati Gruevskog\nObjavljeno 20/11/18 u 21:30\nFoto: Facebook / Nikola Gruevski, arhiva\nSKOPLJE – Vlada Makedonije je saopštila danas posle podne da je Mađarskoj poslala zvanični zahtev za ekstradiciju osuđenog bivšeg premijera Nikole Gruevskog i da očekuje da vlasti u Budimpešti prihvate taj zahtev.\n„Očekujemo da će vlasti u Budimpešti bezuslovno prihvatiti zahtev za ekstadiciju i da će, u saglasnosti sa poštovanjem međunarodnog prava kao zemlja članica EU i NATO, omogućiti vraćanje Gruevskog u Makedoniju, da bi odslužio kaznu zatvora i odgovarao za ostala dela za koja je optužen“, navodi se u saopštenju.\nOsuđeni Nikola Gruevski je bio pod policijskom zaštitom saglasno pravima koja mu slede kao bivšem premijeru i ni u jednoj situaciji nije prijavio pretnje po svoj život“, navodi se u saopštenju.\nNapominje se da je Gruevski osuđen pravosnažnom presudom u javnom i transparentnom procesu kao i da se protiv njega vodi još nekoliko sudskih postupaka, istraga i jedan predistražni postupak i konstatuje da je jedini cilj Gruevskog da izbegne pravdu.\n„Svako za koga se dokaže da je prekršio zakone i svako za koga postoji pravosnažna presuda odgovaraće za svoje postupke“, navela je Vlada Makedonije.\nJELENA Đoković uputila EMOTIVNU poruku suprugu i ODUŠEVILA FANOVE! (FOTO)\n“Prefarbali” srpsku istoriju!Srbi zatečeni brisanjem imena naših…\nPapa u Makedoniji služi misu, evo ko ga je dočekao u najvećem broju


Danas usmeravamo 55 miliona evra u razvojne projekte u Pokrajini koji će donositi hiljade novih radnih mesta, kao i u projekte izvoznog karaktera koji će povećati naš platni bilans u odnosu na inostranstvo. Takođe, podržavamo I programe koji obezbeđuju nove skladišne kapacitete, što će omogućiti da naši poljoprivrednici bolje, ekonomičnije i efikasnije posluju i da bolje privređuju. I što je veoma značjano ulažemo u projekete koji donose ukrupnjavanje poseda što opet sa sobom nosi efikasniju i racionalniju poljoprivrednu proizvodnju - rekao je predsednik Vlade Vojvodine dr Bojan Pajtić. On je dodao da će sredstva na konkursu biti plasirana po kamatnim stopama od 6,8 do 7,8 odsto, što je znatno niže u odnosu na kamate koje plasiraju komercijalne banke. Grejs period je godinu dana, a rok otplate kredita u zavisnosti od programa je 5 godina, za dugoročne kredite, odnosno 12 meseci za kratkoročni program, rekao je predsednik Pajtić dodavši da ovako povoljni uslovi trenutno ne postoje na našem tržištu.\nNadovezujući se na godinu dana ranije potpisani Sporazum o strateškom partnerstvu između Banke i Fonda, današnjim ugovorom su precizirane zajedničke aktivnosti potpisnika na realizaciji razvojnih programa i projekata na teritoriji Vojvodine radi podsticanja privrednog razvoja povećanja zaposlenosti, konkurentnosti i likvidnosti domaće privrede i povećanja izvoza.\nSredstva će biti plasirana kroz dugoročno i kratkoročno kreditiranje pravnih lica, preduzetnika i fizičkih lica - nosilaca registrovanih poljoprivrednih gazdinstava, za sledeće namene: za dugoročno kreditiranje razvojnih projekata pravnih lica i preduzetnika u cilju podrške stvaranju uslova za otvaranje novih radnih mesta (ukupno 1,5 milijarda dinara); za dugoročno kreditiranje fizičkih lica - nosilaca registrovanih poljoprivrednih gazdinstava za namenu kupovine zemljišta do 10ha, sa ciljem ukrupnjavanja porodičnih poljoprivrednih gazdinstava (ukupno 500 miliona dinara); za dugoročno kreditiranje pravnih lica i preduzetnika za projekte izgradnje, adaptacije i opremanja skladišnih kapaciteta radi podrške razvojnim programima u oblasti poljoprivrede (ukupno 600 miliona dinara dinara) i za kratkoročno finansiranje podsticaja izvoza (ukupno 2,7 milijarde dinara).


Predloženi izborni zakoni unaprediće kvalitet izbornog procesa – DnevniZurnal\nPredloženi izborni zakoni unaprediće kvalitet izbornog procesa\nby admin 03/02/2022, 04:08 1.5k Views\nMinistarka državne uprave i lokalne samouprave Marija Obradović ocenila je da će predloženi izborni zakoni “unaprediti kvalitet predstojećih izbornih procesa” i istakla da rešenja sadržana u ovim zakonima “predstavlјaju proizvod širokog kruga konsultacija obavlјenih na više različitih nivoa”.\nObradović je, predstavljajući set izbornih zakona u Skupštini Srbije, rekla da je najznačajniji i ujedno najobimniji Predlog zakona o izboru narodnih poslanika, s obzirom na to da se ovim zakonom uređuju sva klјučna pitanja izbornog sistema u Srbiji, koja će se primenjivati i na izbor predsednika Republike i, kroz Zakon o lokalnim izborima, prenose na izbore za lokalne parlamente.\nOna je navela da se Predlogom zakona o izboru narodnih poslanika ne menjaju suštinski aspekti izbora za narodne poslanike i navela da se, pored ostalog, zadržava izborni cenzus od tri odsto.\nObradović je rekla da će za podnošenje izborne liste i dalјe biti potrebno 10.000 overenih izjava birača, ali će se uz izbornu listu dostavlјati znatno manje prateće dokumentacije za kandidate za poslanike.\nOna je istakla da je bitna novina u zakonu olakšano kandidovanje za političke stranke nacionalnih manjina i navela da se predloženim zakonskim rešenjem smanjuje broj potrebnih izjava birača za proglašenje manjinske izborne liste, sa deset na pet hilјada izjava.\nPredloženim izbornim zakonima uvode se novine u pogledu organa nadležnih za sprovođenje izbora.\n“Ono što je i ODIHR prepoznao u svojim izveštajima, u sprovođenju izbora na republičkom nivou nedostajao je međuorgan kao prirodna spona između RIK, kao centralnog izbornog organa, i preko 8.000 biračkih odbora u 161 jedinici lokalne samouprave, ubrojivši tu i gradske opštine grada Beograda”, rekla je Obradović.\nOna je navela da se sada predlaže formalno uvođenje međuorgana, odnosno davanje značajnih nadležnosti opštinskim i gradskim izbornim komisijama u sprovođenju izbora na republičkom nivou.\nStalni sastav Republičke izborne komisije i dalјe će imati predsednika i 16 članova i njihove zamenike, koji moraju da imaju visoko obrazovanje u oblasti pravnih nauka i koje će imenovati Narodna skupština, na predlog svih poslaničkih grupa, srazmerno njihovoj veličini.\nPravo na predlaganje člana ili zamenika člana RIK ubuduće će imati i poslanici koji su izabrani sa izborne liste koja nije osvojila broj mandata dovolјan da se obrazuje poslanička grupa, a nisu pristupili nijednoj poslaničkoj grupi.\nPrema njenim rečima, ti poslanici, pa čak i narodni poslanik-pojedinac, ako ispunjava navedene uslove, moći će da učestvuju u predlaganju stalnog sastava RIK.\nOvo pravilo će se primenjivati i na lokalu, prilikom obrazovanja lokalnih izbornih komisija.\nObradović je istakla da je novina to što će poslaničke grupe biti u obavezi da prilikom odlučivanja koja lica će predložiti za imenovanje u RIK vode računa o zastuplјenosti polova.\nKada je u pitanju postupak kandidovanja, Obradović je rekla da će ubuduće rok za podnošenje izbornih lista “isticati 20 dana pre dana glasanja”. “Druga novina sadržana u Predlogu zakona je pravilo da jedan birač može da svojim potpisom podrži više izbornih lista”, istakla je Obradović.\nOna je rekla da “posebnu novinu predstavlјa institut takozvane kontrole zapisnika po uzorku od strane opozicione izborne liste koja je osvojila najmanje dva odsto glasova prema preliminarnim rezultatima, koje RIK objavi u roku od 24 sata od završetka glasanja. Ona je navela da je sistem zaštite prava dodatno unapređen produžavanjem rokova. “Opšti rok za ulaganje prigovora se sa 24 produžava na 72 sata, a rok za žalbu Upravnom sudu sa 48 takođe na 72 sata”, rekla je Obradović.\nObrazlažući Predlog zakona o izboru predsednika Republike, ona je ukazala na predlog da se redosled kandidata na glasačkom listiću više ne utvrđuje žrebom, već prema redosledu proglašenja, što je princip koji važi na parlamentarnim i lokalnim izborima.\n“Taj predlog je naišao na oštru kritiku pojedinih delova opozicije, koja insistira na tome da se institut žreba zadrži u predsedničkim izborima, što predstavlјa zahtev koji je za Vladu prihvatlјiv, tako da će Vlada verovatno prihvatiti i taj amandman poslanika Vladana Glišića”, rekla je Obradović.\nPredlogom zakona o lokalnim izborima, kako je rekla Obradović, “uspostavlјa se raspon broja članova izborne komisije u zavisnosti od broja birača u jedinici lokalne samouprave”.\n“Zakon predviđa četiri grupe jedinica lokalne samouprave – do 50.000, 100.000, 500.000 i preko 500. 000 birača i utvrđuje sastav izborne komisije na sedam, devet, 11 ili 13 članova i zamenika članova”, rekla je Obradović.\nOna je navela da se lokalni izbori mogu raspisati najranije 120, a najkasnije 45 dana pre isteka mandata skupštine kojoj ističe mandat. (kraj) vip/lč\nIzmena koeficijenata za plate državnih službenika i nameštenika\nMinistarka je predstavila i Predlog izmena Zakona o platama državnih službenika i nameštenika, kojim se predviđa izmena koeficijenata za obračun i isplatu plata zaposlenih koji obavljaju prateće pomoćno–tehničke poslove u državnim organima.\n“Na predloženi način doprinosi se ostvarivanju načela uspostavljenog opštim propisom o radu, koji podrazumeva ostvarivanje jednake zarade za isti rad ili rad iste vrednosti, s obzirom da se zarada slične vrednosti omogućava za obavljanje poslova nameštenika koji su iste ili slične složenosti kao poslovi koji obavljaju državni službenici u odgovarajućem zvanju”, rekla je Obradović pred poslanicima.\nObjasnila je da se pravi razlika u odnosu na poslove nameštenika za koje se zahteva osnovna škola i niži nivo kvalifikacija, a čija isplaćena plata je bila izjednačena sa nameštenicima čiji poslovi zahtevaju srednje stručno obrazovanje.\n“S obzirom da je osnovica za obračun plata zaposlenih nameštenika u organima državne uprave, rasla sporije od rasta minimalne zarade, osnovne plate nameštenika čija su radna mesta razvrstana od četvrte do šeste platne grupe ostale su ispod minimalne zarade. Ovim predlogom zakona, nakon sprovedenih opsežnih konsultacija sa socijalnim partnerima, prihvaćena je njihova inicijativa za uvećanje koeficijenta nameštenika, imajući u vidu prirodu namešteničkih poslova i njihov doprinos funkcionisanju organa, naročito u pravosudju”, rekla je Obradović.\nPovećanje se, prema njenim rečima odnosi na daktilografe, dostavljače, kurire, zaposlene na prijemu i ekspediciji pošte i drugim poslovima koji značajno doprinose nesmetanom funkcionisanju sudova i tužilaštava.\nDodala je da će se koeficijent za radna mesta od treće do šeste platne grupe promeniti tako da se umesto koeficijenta 1,9 za zaposlene sa višom školom ili studijama prvog stepena, odredjuje koeficijent 1,96.\nUmesto 1,5 za one sa srednjom školom određuje se koeficijent 1,71, za one sa osnovnom školom i dve godine srednje umesto 1,2 određuje se 1,38 i umesto koeficijenta 1,00 za radna mesta sa osnovnom školom odredjuje se koeficijent 1,20.


Umjetnički performans “Evropa – nedovršeno remek djelo” trećeg maja u Domu Oružanih snaga BiH | Vlada Kantona Sarajevo\nFinalne pripreme za održavanje umjetničkog performansa “Evropa – nedovršeno remek djelo”, čiji je kreator vrhunski violinista i ambasador kulture Slovenije Miho Pogačnik bio je povod današnjeg sastanka predsjedateljice Skupštine Kantona Sarajevo Ane Babić, premijera Adema Zolja i ministra kulture i sporta Mirvada Kurića sa ambasadoricom Republike Slovenije u Bosni i Hercegovini Zoricom Bukinac.\n“Raduje me što će ovaj vrlo važan umjetnički performans biti uskoro realizovan, a posebno što je cijela priča fokusirana na Sarajevo koje je bez sumnje rasadnik talenata. Riječ je o konceptualnom projektu sa potpunom interakcijom između publike i izvođača tokom njegovog održavanja”, istakla je predsjedateljica Babić.\nKako je pojasnila ambasadorica Bukinac ovo je kulturno – politički projekt, odnosno kokreacija koji je prošle godine održan u Tirani, Skoplju i Prištini, a planirano je da u ovoj godini, pored Sarajeva, bude izveden u Novom Sadu, Beogradu i na Cetinju.\nNavedno je da će u njegovoj realizaciji učestvovati oko 150 predstavnika bosanskohercegovačkog društva, među kojima će biti umjetnici-izvođači, političari, poduzetnici, studenti koji će zajedno nastupati, kako bi osjetili kompoziciju koja se izvodi iznutra te sinergiju koja postoji između politike, muzike, obrazovanja i svakodnevnog života.\n“Ovaj perfomans bit će izveden trećeg maja u Domu Oružanih snaga BiH, u terminu od 20 do 22:30 sata. Planiran je i direktni televizijski prijenos, kao i konferencija za medije uoči ovog važnog događaja”, iznijela je neke od planiranih aktivnosti ambasadorica Bukinac.\nDodala je da će se završnica i finalno izvođenje u kojoj će učestvovati umjetnici iz svih pomenutih zemalja desiti u Briselu polovinom maja sa učešćem evropskih političara.\n“Naš vrhunski umjetnik je ovim projektom zapravo želio dati odgovore na dva ključna pitanja, a ona su kakvu Evropu svi mi želimo da vidimo u budućnosti i šta je to što joj mi možemo dati, a što ona nema”, naglasila je ambasadorica Bukinac.\nPremijer Zolj je kazao kako je Slovenija oduvijek bila prijatelj naše države, što će se nastaviti i u budućnosti. Podržat ćemo ovaj vrlo zanimljiv projekt u kojem će, između ostalih, učestvovati i umjetnici naše Sarajevske filharmonije.\n“U interesu nam je da od Sarajeva napravimo kulturni centar, čime bi on postao sinonim za kulturu”, poručio je premijer Zolj.\nPo riječima, ministra Kurića ovaj performans će biti uvršten kao jedna od najvažnijih aktivnosti u okviru manifestacije Dani Kantona Sarajevo, koja se tradicionalno održava od 02. do 09.maja.


Konstantno raste broj žena u Vojsci Crne Gore\nDatum objave: 31.10.2020 11:11 | Autor: Biro za odnose sa javnošću MO\nMinistarstvo odbrane i Vojska Crne Gore obilježavaju dvadesetu godišnjicu od donošenja Rezolucije Savjeta bezbjednosti Ujedinjenih nacija 1325 ,,Žene, mir i bezbjednost’’ sa značajnim rezultatima. „Procenat žena u Vojsci je povećan na 12,93%, što je veliki uspjeh Ministarstva odbrane, posebno imajući na umu da je taj procenat neposredno prije stupanja u NATO bio 9,09%“, poručio je direktor Direktorata za ljudske resurse, Mihailo Volkov.\nOn je kazao da je rezolucija Savjeta bezbjednosti Ujedinjenih nacija 1325 - ,,Žene, mir i bezbjednost’’ dokument koji je postavio temelje za bolju integraciju rodne perspektive u miru i bezbjednosti širom međunarodne zajednice. Njen poseban značaj, istakao je, ogleda se u činjenici da poziva na povećanje učešća žena u procesima donošenja odluka, sprječavanja konflikata, postkonfliktnim procesima, mirovnim pregovorima i operacijama.\nMinistarstvo odbrane, u donošenju nacionalnih akcionih planova za primjenu Rezolucije 1325 SBUN ima ulogu inicijatora i nosioca u izradi i izvještavanju o realizaciji propisanih aktivnosti. U cilju efikasnijeg sprovođenja Akcionog plana, formirana je Međuresorska radna grupa, koju pored predstavnika Ministarstva odbrane i Vojske Crne Gore čine i relevantni predstavnici drugih državnih organa i institucija, koji pružaju punu podršku u efikasnijem sprovođenju tih aktivnosti. Volkov je istakao da je u tom procesu Ministarstvo odbrane do sada donijelo dva nacionalna akciona plana, koji su uspješno sprovedeni.\n“Broj žena u mirovnim misijama je 13, od čega je jedna pripadnica učestvovala dva puta. Koliko je značajan napredak, govori i činjenica da je u ranijim godinama bilo kontigenata u čijem sastavu nije bila niti jedna žena. Sada je situacija toliko promijenjena da smo nedavno imali pet žena koje su istovremeno učestvovale u nekoj od mirovnih misija, što je najveći broj raspoređenih pripadnica do sada”, istakao je Volkov.\nGovoreći o uspjesima, Volkov je posebno istakao da je zabilježen rast kada je riječ o profesionalnim vojnim licima, ali i povećanom broju žena na komandnim dužnostima. “Posebno smo ponosni na činjenicu, da se oficirka Vojske Crne Gore, majorica Sanja Pejović, nalazi na dužnosti savjetnice za rodne perspektive komandanta NATO Savezničke komande za operacije (SHAPE), sa sjedištem u Monsu u Kraljevini Belgiji”, poručio je Volkov.\nOn je dodao rodna perspektiva u Ministarstvu odbrane postala dio svih politika i procesa u oblasti upravljanja ljudskim resursima. Takođe, uspostavljena je značajna struktura mehanizama koji predstavljaju podršku i pokretače tih promjena. “Želim da istaknem da će, kako do sada, tako i u narednom periodu, Ministarstvo odbrane i Vojska Crne Gore biti dosljedni partneri u promociji ciljeva Rezolucije i pružiti puni doprinos u njihovoj realizaciji”, zaključio je Volkov.


- Dinarizacija protiv evroizacije - Banke:online/\nDinarizacija protiv evroizacije //\n// 2010-10-25 15:51:27\nTema koja je aktuelna u poslednje vreme jeste odnos dinara i evra, ali ne samo u pogledu kursnih odnosa, već i u pogledu daljih strategija vezivanja za jednu ili drugu valutu. Rešenja koja se nude su različita, od onih koja propagiraju povećanje uloge dinara sa jedne strane, do onih koji bi želeli da evro u potpunosti zameni domaću valutu, sa druge.\nOd strane Narodne banke Srbije pokrenuta je inicijativa za smanjivanje izloženosti prema stranoj valuti čitave države, proces deevroizacije, tj. njima draži termin, dinarizacija. Kako sam viceguverner centralne banke, Bojan Marković kaže, Srbija je jedna od istočnoevropskih zemalja sa najvećim procentom evroizacije, gde se ta činjenica najbolje ilustruje podatkom da je više od 70% aktive i pasive bankarskog sektora vezano za stranu valutu ili je indeksirano u njoj. Ne treba mnogo objašnjavati razloge ovome, jasno je da nestabilan period od dvadesetak godina iza nas dovoljno govori u prilog pojačanom korišćenju drugih valuta u odnosu na dinar prilikom štednje ili kreditiranja. Kod štednje razlog za korišćenje jačih valuta je prvenstveno bio taj što se time dolazi u sigurniju poziciju i izvesniji rezultat nakon okončanog procesa. Sa druge strane zaduživanja koja su preovlađivala bila su u stranim valutama pre svega iz razloga jeftinijh izvora sredstava, isključivo ilustrovano kroz kamatne stope, ne i kurseve.\nNedavno istraživanje NBS pod nazivom: „Analiza isplativosti dinarske i devizne štednje“ ide u prilog štednji u domaćoj valuti. Obuhvaćen je period od osam prethodnih godina i uz uvažavanja kamatnih stopa, kretanja kursa, poreskih i drugih olakšica i slično, došlo se do zaključka da bi štednja u dinarima bila isplativija nego li štednja u stranoj valuti. I pored te činjenice, ogroman udeo u štednji građana imala je ona koja je bila u stranim valutama (do aprila 2010 godine iznos dinarske štednje je bio na nivou svega 117 miliona evra, dok je zaključno sa istim periodom iznos devizne štednje bio skoro na 6.3 milijarde evra). Očit je razlog zašto su se građani pre odlučivali za štednju u devizama nego za onu koja im je gotovo uvek donosila veće kamatne stope, a to je stepen sigurnosti. Makroekonomske prilike iz devedesetih godina i hiperinflacija ostale su duboko urezane u sećanje naših građana pa je stoga i dalje prisutno nepoverenje u domaću valutu. Ovo bi bila i promocija povećanja nivoa dinarske štednje u periodu koji je pred nama, posebno ako znamo da slede aktivnosti banaka vezane za nedelju štednje.\nKroz posmatranje javnog duga Srbije primetni su trendovi koji idu u prilog većoj zavisnosti od domaće valute. Najznačajniji faktor ovde jeste pojava trezorskih zapisa Ministarstva finansija. Trenutan iznos koji se nalazi u ovim harijama je oko 150 milijardi dinara, čime se značajnije uticalo na promene u strukturi javnog duga. Taman kada smo pomislili da se taj trend može nastaviti, pojavljuje se i informacija o emitovanju dugoročnih deviznih obveznica (eurobond) u vrednosti od 200 miliona evra, uz i dalje aktuelnu i gotovo realizovanu petogodišnju pozajmicu Vlade RS od komercijalnih banaka u vrednosti od 250 miliona evra.\nSa druge strane, postoje oni kojima se aktivnosti u pravcu dinarizacije ne sviđaju i koji bi želeli da se umesto domaće valute uvede evro. Ovo je naravno uvoznički lobi, kome dalja depresijacija domaće valute ne ide u prilog te zagovaraju ili snažnije intervencije centralne banke, ili idu do krajnjih granica i predlažu prelazak u evro zonu. Realne pretpostavke za pridruživanje zemljama koje koriste evro govore da je za Srbiju za taj proces potrebno bar desetak godina. Do tada će se uvoznici morati osloniti na neke druge instrumente, pre svega one koji im mogu smanjiti izloženost deviznom riziku, tj. devizni hedžing koji je promovisala i sama Narodna banka Srbije, a o čemu je i bilo reči na našem portalu, uz priloge kalkulatora za forvard i svop transakcije.\nNarodna banka Srbije je ranije propisala novu odluku o obaveznoj rezervi banaka i načinu njenog sprovođenja. Prema njoj u narednoj godini nas očekuje relaksacija rezervisanja, time i oslobađanje većeg iznosa dinara i deviza. Ostaje pitanje na koji način će se taj višak likvidnosti dalje upošljavati od strane komercijalnih banaka i da li će to uticati na neke promene u pogledu odnosa evroizacije i dinarizacije.\nU Srbiji su strane valute „odomaćene“ tako da njihovo značajnije smanjivanje ili nestajanje neće biti uskoro. Istina je negde između, samo će od trenutnih akcija i datih makroekonomskih okolnosti zavisiti koja će valuta biti atraktivnija i više korišćena. Pa i u slučaju značajnije upotrebe dinara u budućih nekoliko godina, evro bi sa mogućnošću prelaska Srbije u evrozonu zadao konačni udarac. Ostaje nam da pratimo odnose valuta kako kroz svakodnevne tržišne oscilacije ilustrovane kroz devizni kurs, tako i kroz njihove strategijske upotrebe značajne za funkcionisanje kako čitave države, tako i nas pojedinaca.\nTagovi: odnos_dinara_i_evra dinar evro kurs valute stednja kreditiranje dinarizacija evroizacija


Janković: Borba tek predstoji\n03:57: PM subota 24 oktobra, 2020\nPosted on 2. aprila 2017. at 23:48 by Ist Media\nPredsednički kandidat Saša Janković rekao je večeras da treba sačekati prave rezultate današnjeg glasanja za predsednika Srbije, ali da borba tek predstoji.\n„Vidimo se već od sutra. Naš cilj je dostojanstvo gradjana, institucije Srbije koje rade svoj posao, Srbija s osmesima svih nas“, rekao je Jankovuić u svom štabu gde je dočekan uz ovacije.\nOn je rekao da bi „u uslovima fer izborne kampanje, fer države, fer finansiranja“ bio prvi koji bi čestitao pobedu, ali to nije učinio večeras, iako svi podaci govore da je Aleksandar Vučić pobedio u prvom krugu.\n„Ovo je tek početak i završićemo ga na pravi način“, rekao je Janković.\nMedju okupljenima u njegovom štabu su brojne javne ličnosti koje su ga podržale u okviru „Apela 100“.\n„Ovo je politički proces koji je počeo, uneo optimizam u Srbiju s potpunom izvesnošću, vratićemo institucije u Srbiji, vratićemo dostojanstvo, vratićemo smisao, straha više, ako ga je i bilo, na ovoj strani nema“, rekao je Janković,\nOn je dodao da Srbija od sutra neće biti ista.


Oboleli od cistične fibroze dobijaju inovativnu terapiju - Zdravlje Vodič | Vaš vodič kroz zdravstveni sistem Srbije\nZaštitnik građana saopštio je da je Republički fond za zdravstveno osiguranje obezbedio finansijska sredstva za inovativnu terapiju za lečenje 13 obolelih od cistične fibroze, nakon postupka kontrole zakonitosti i pravilnosti rada te zdravstvene ustanove, koji je Zaštitnik građana pokrenuo sredinom juna. U saopštenju se navodi da su obezbeđena sredstva za lečenje devetoro dece i četiri odrasla pacijenta.\nZaštitnik građana je na osnovu pritužbi građana pokrenuo postupak kontrole rada RFZO sa zahtevom da ga obavesti o mogućnosti da se lek “Trikafta” obezbedi kao terapija deci oboleloj od cistične fibroze iz sredstava obaveznog zdravstvenog osiguranja.\nNakon uvida u izveštaj kontrolisanog organa, Zaštitnik građana utvrdio je da taj lek nije registrovan u Srbiji, a da Komisija RFZO za lečenje retkih bolesti na osnovu uvida u dostavljenu potpunu dokumentaciju nadležne zdravstvene ustanove, prema aktu Vlade Srbije, donosi odluku o lečenju osiguranih lica obolelih od retkih bolesti lekovima za lečenje retke bolesti iz sredstava republičkog budžeta.\n– Ova komisija je krajem avgusta, u skladu sa finansijskim sredstvima kojima trenutno raspolaže, odobrila početak lečenja devetoro dece i četiri odrasla pacijenta koji boluju od cistične fibroze lekovima “Kaftrio+Kalydeco”, pokrenula postupak javne nabavke tih lekova i o ovim odlukama obavestila zdravstvene ustanove u kojima se leče pacijenti kojima je odobrena terapija – navedeno je u saopštenju.


Tribina “Put ka uspehu” - Pravni fakultet za privredu i pravosuđe u Novom Sadu\nTribina “Put ka uspehu”\nMilica Mandić i Tijana Bogdanović, srpske tekvondiskinje, sa trenerom i osnivačem TK Galeb Draganom Jovićem 29.05.2017. godine održali su tribinu na temu ,,Put ka uspehu'' studentima FIMEK – a i Pravnog fakulteta za privredu i pravosuđe.\nDekan Fakulteta za ekonomiju i inženjerski menadžment prof. dr Dragan Soleša je poželeo dobrodošlicu gostima, i izrazio čast i zadovoljstvo što su vrhunske sportiskinje odvojile vreme da podele svoje iskustvo i znanje, na putu ka uspehu, sa studentima.\n,,Naš početak, osnivanje TK Galeb, verujem kao ni osnivanje Univerziteta Privredna akademija i oba Fakulteta, sigurno nije bio lak'', napominje trener Dragan Jović. ,,U razgovoru sa dekanom prof. dr Draganom Solešom saznao sam koliko studenata i studijskih programa imate, što me je fasciniralo, a siguran sam da iza toga stoji veliki rad, baš kao što je to slučaj i sa našim klubom'', nastavlja gospodin Dragan Jović.\nMilica Mandić i Tijana Bogdanović, osvajačice zlatne i srebrne medalje na OI u Londonu 2012. i OI u Rio de Ženeiru 2016. godine, govorile su o svom razvoju u sportu i iskustvima na tom putu. Milica Mandić, počinje svoju karijeru 2008. godine kada nije očekivala da će se profesionalno baviti tekvondoom, međutim zbog svog talenta i upornog rada počela je da niže uspehe. ,,Publika vidi samo onih šest minuta borbe, a iza toga se krije veliki rad i posvećenost baš kao što je to potrebno i vama tokom studija'', napominje Milica Mandić. Nije želela da bude među prosečnima, ističe, a da to ne bi bila, bavljenje tekvondoom je iziskivao kontinuiran rad. Timski rad i međusobna podrška u TK Galeb dolazi do izražaja i kada takmičari ne beleže veće rezultate, što je bitno da bi jedan sportista prevazišao loše periode koji su neizbežni tokom karijere, nastavlja Milica Mandić. Tijana Bogdanović je govorila o svojim pripremama za Olimpijske Igre, kada napominje da su joj kvalifikacije u našoj državi podjednako bile izazov kao i same borbe kasnije, koje su je dovele do velikih takmičenja i osvajanja srebra na Olimpijskim igrama. Takmičarke su govorile o važnosti fokusiranja tokom samog takmičenja kada ništa ne sme da vas ometa u tih 6 minuta borbe, kako bi rezultat došao do izražaja.\nStudenti su na kraju tribine imali priliku da postave pitanja, kao i da čuju himnu TK Galeb. Trener Dragan Jović je u svojoj završnoj reči poručio studentima u sportskom duhu, da sve mogu da ostvare uz posvećenost i rad.\nViše iz ove kategorije « Učenici završnih razreda srednjih škola i ove godine plesali u istom ritmu\tPočetak školske godine\t»


Iako je bilo najavljeno, projekt još nije realiziran: Nema novca za uvođenje elektronskih dnevnika u škole\nFoto: U 10 škola prošle godine realiziran pilot-projekt\nIako je Ministarstvo za obrazovanje, nauku i mlade KS prošle godine najavilo da će sve škole dobiti elektronske dnevnike, do početka ove školske godine to se još nije desilo. I u 10 škola koje su učestvovale u pilot-projektu Ministarstva još ne znaju hoće li aplikaciju koristiti i ove godine.\nKako nam je kazala Azemina Njuhović iz Ministarstva, elektronske dnevnike do januara naredne godine trebale bi dobiti sve škole u KS.\n- Nadamo se da ćemo do početka drugog polugodišta sve škole, jednu po jednu, uključiti u ovaj projekt. Zadovoljni smo dosadašnjim rezultatima i nismo imali nekih većih problema na terenu. Naši mobilni timovi su redovno obilazili škole, a nastavnici informatike pomagali su kolegama da lakše koriste aplikaciju. Prošle godine potrošili smo 30.000 KM za održavanje softvera - rekla je Njuhović.\nOsnovna škola „Sokolje“ jedna je od deset u kojima je prošle školske godine uveden elektronski dnevnik kao pilot-projekt Ministarstva.\nKako ističe direktor ove škole Bećir Hasanović, elektronski dnevnik olakšao je posao nastavnicima, a roditelji su u svakom trenutku imali uvid u vladanje i ocjene svoje djece.\nNjuhović: Timovi obilazili škole | Hasanović: Zadovoljni rezultatima\n- Nadamo se da ćemo krajem mjeseca ponovo početi s upotrebom e-dnevnika. Zadovoljni smo dosadašnjim rezultatima, a do sada smo imali manjih poteškoća koje smo u hodu rješavali. Istovremeno, naši nastavnici su morali voditi i ovaj stari, pisani dnevnik, što je dosta posla, a kada bi se uveo samo elektronski, svima bi bilo lakše - kazao je Hasanović.\nNastavnicima olakšan posao\nNastavnici i u OŠ „Grbavica 1“ također su prošle godine ocjene i vladanje učenika upisivali u elektronske dnevnike.\n- Nastavnicima je olakšan posao, a roditeljima je omogućeno da svakodnevno znaju ocjene djece, njihovo vladanje, broj izostanaka... I ove godine, čim dobijemo instrukcije iz Ministarstva, nastavit ćemo s korištenjem ove aplikacije, a nadamo se da će projekt uskoro zaživjeti i u drugim školama u KS - rekao nam je Omer Begović, direktor škole.\nBanjalučanin osumnjičen za ubistvo Gorana Đuričkovića 06.09.2017 14:21\nNakon šokantne prijave žene pokrenuta istraga: Zeničanku zatočili u stanu pa je silovali 06.09.2017 20:11


U skladu sa potrebom unapredjenja privrede teritorije sliva reke Save (od njenog izvora do ušća), tokom aprila 2007. godine potpisan je od strane 17 privrednih komora (iz Slovenije, Hrvatske, BiH i Srbije) Protokl o Regionalnoj saradnji članica projekta “Ekonomska regija u slivu reke Save”. Projekat se već dve godine realizuje vrlo uspešno, a svake godine jedna od partnerskih privrednih komora predsedava Forumom predsednika projekta ERUSRS. Tokom perioda oktobar 2009./oktobar 2010. godine čast da predsedava Forumom predsednika projekta ERUSRS pripala je Privrednoj komori Beograda.\nProjektom ERUSRS postavljeni su ciljevi razvoja ekonomskih odnosa, infrastrukture, zaštite životne sredine, razvoja turizma i povezivanja nauke i prakse, sa krajnjim efektima jačanja prekogranične saradnje, održivog razvoja i brže integracije u evropske tokove. Sava - reka koja spaja, svim svojim potencijalima, predstavlja okosnicu saradnje u dostizanju ovih ciljeva.\nPrivredni značaj ovog projekta ogleda se u činjenici da je njime obuhvaćeno područje sa 6,8 miliona stanovnika i preko 140 hiljada preduzeća, od čega slovenačko područje obuhvata milion stanovnika i 36 hiljada preduzeća, hrvatsko područje 1,6 miliona stanovnika i 32 hiljade preduzeća, područje Bosne i Hercegovine 1,4 miliona stanovnika i 12 hiljada preduzeća i područje Srbije 2,8 miliona stanovnika i 60 hiljada preduzeća.\nU ovoj fazi projekta, pažnja Foruma predsednika je skoncentrisana na deo projekta ERUSRS koji se odnosi na izradu ATLASA REKE SAVE ZA NAUTIČKI TURIZAM I INVESTICIJE. U okviru aktivnosti na izradi Atlasa reke Save za nautički turizam i investicije, koji će rezultirati višejezičnom poblikacijom kao partner Forumu predsednika biće uključena i Međunarodna komisija za sliv reke Save (Savska komisija). Ovaj aspekt unapredjenja privrednog potencijala područja sliva reke Save će u budućem periodu otvoriti značajan prostor razvoju jer će se ovo područje direktno povezati vodenim putevima preko Dunava na jug ka Crnom moru i ka severu Evrope.\nPlanovi za nastupajuću godinu takođe su orijentisani na izradu nekoliko idejnih projekata, posebno onih koji se tiču zaštite životne sredine područja sliva reke Save a koji su za privredu, stanovništvo i očuvanje prirodnih potencijala ovog područja od posebnog značaja (kvalitet vode, snimanje stanja o privrednim zagadjivačima na potezu reke Save, edukacije o zaštiti životne sredine – vode i priobalja, razvoj turizma i dr.). Obzirom na IPA fond i medjunarodni karakter ovog komorskog Konzorcijuma u planu je da se sa budućim projektima konkuriše i za sredstva EU.


SĆF: Odluka Apelacionog suda u slučaju ubistva Ćuruvije od istorijskog značaja\nSlavko Ćuruvija je ubijen 11. aprila 1999 na Uskrs, tokom NATO bombardovanja SRJ, ispred kuće u centru Beograda u kojoj je stanovao\nSlavko Ćuruvija Fondacija (SĆF) saopštila je pred sednicu Apelacionog suda, koji će u utorak započeti trodnevno razmatranje žalbi na prvostepenu presudu u slučaju ubistva novinara i vlasnika "Dnevnog telegrafa" i "Evropljanina" Slavka Ćuruvije, da će odluka Apelacije imati istorijski značaj za bezbednost novinara u Srbiji.\nU saopštenju se podseća da je odeljenje za organizovani kriminal Višeg suda u Beogradu prošle godine na ukupno 100 godina zatvora osudilo četvoricu bivših pripadnika Resora državne bezbednosti. I odbrana i zamenik tužioca za organizovani kriminal uputili su žalbe Apelacionom sudu, uz zahtev da prvostepena presuda bude odbačena, dodaje se.\n"Prošlogodišnja presuda je prva, i zasad jedina, izrečena u Srbiji za ubistvo novinara. Nakon 21 godine od ubistva Ćuruvije i svih dokaza izvedenih tokom četvorogodišnjeg suđenja pred Višim sudom, porodica Slavka Ćuruvije, njegove kolege, ali i čitava medijska zajednica i građani Srbije, moraju konačno da dočekaju pravičnu presudu. Istovremeno, odgovorni za ovaj zločin moraju da se konačno nađu u zatvoru", navodi se u saopštenju SĆF.\nSvaka drugačija odluka, ocenjuje se, značila bi da žrtve zločina koje je organizovala država ne mogu da očekuju pravdu.\n"Stoga od Apelacionog suda očekujemo da omogući čitavom društvu da se konačno obračuna sa politički motivisanim zločinima režima Slobodana Miloševića i da pošalje jasnu i nedvosmislenu poruku da zločini protiv neistomišljenika ne mogu da ostanu nekažnjeni, a da počinioci napada na novinare zbog javno izgovorene reči nisu nedodirljivi", poručuje se u saopštenju.\nĆuruvija je ubijen 11. aprila 1999 na Uskrs, tokom NATO bombardovanja SRJ, ispred kuće u centru Beograda u kojoj je stanovao. Za izvršenje likvidacije su pre godinu dana prvostepeno osuđena četiri pripadnika tadašnjeg Resora državne bezbednosti, ukupno na 100 godina zatvora.\nFondacija Slavko Ćuruvija podsetila je u nekoliko navrata da je dve nedelje od početka bombardovanja i pet dana pre ubistva u dnevnom listu Politika Ekspres objavljen tekst "Ćuruvija dočekao bombe", koji je kasnije u celosti pročitan u Dnevniku 2 Radio-televizije Srbije.\nNovinarska udruženja su ranije pozvala sud da potvrdi prvostepenu presudu koju je donelo Sudsko veće i zatražilo da državni organi što pre privedu pravdi Miroslava Kuraka kojem je suđeno u odsustvu i nalazi se u bekstvu.


Besplatne kontrole zdravstvenog stanja građana u GOMEX-ovom supermarketu „TOTAL“ | ZR KLIK\nBesplatne kontrole zdravstvenog stanja građana u GOMEX-ovom supermarketu „TOTAL“\nZrenjanin- Društvo za borbu protiv šećerne bolesti obeležiće 14. novembra Svetski dan borbe protiv dijabetesa. Tim povodom, tradicionalna akcija besplatne kontrole zdravstvenog stanja građana biće organizovana u sredu 14. novembra u vremenu od 12h do 14h u GOMEX-ovom supermarketu „TOTAL“ u naselju Ruža Šulman.\nNa licu mesta stručni tim Društva u saradnji sa aktivistima Crvenog krsta vršiće procenu rizika za dobijanje šećerne bolesti TIP 2, meriti nivo šećera u krvi i krvnog pritiska, a lekari će na osnovu dobijenih rezultata davati stručne lekarske savete svim zainteresovanim građanima. Iskoristite ovu priliku i proverite vaše zdravstveno stanje – prevencija je naš najvažniji cilj i zadatak za vaše dobro.\nTrenutno u Zrenjaninu ima oko 13.000 registrovanih osoba sa dijabetesom i isto toliko onih koji ne znaju da boluju od ove bolesti. Lekari su saglasni da je izuzetno važno da se dijabetes otkrije na vreme otkrije.\nVAŽNO OBAVEŠTENJE: Artiljerijska gađanja u zoni Tise\nJedno naplatno mesto JKP „Gradska toplana“ do daljeg neće raditi\n3 saobraćajne nezgode 1 osoba teže povređena